cyanic-selkie/wikianc huggingface dataset:
അകാലി പ്രസ്ഥാനം
സിഖ് ഗുരുദ്വാര ബിൽ
ഈ സമയം, 30,000 പേരെ ബ്രിട്ടീഷ് സർക്കാർ അറസ്റ്റ് ചെയ്തിരുന്നു; പ്രസ്ഥാനത്തിനിടെ 400 ഓളം പേർ കൊല്ലപ്പെടുകയും 2,000 പേർക്ക് പരിക്കേൽക്കുകയും ചെയ്തിട്ടുണ്ട്. ഈ പ്രസ്ഥാനം സിഖുകാർക്കിടയിൽ ബ്രിട്ടീഷ് വിരുദ്ധ വികാരത്തിന് ആക്കം കൂട്ടി. ഉദാസി അനുകൂലികളായ നരേൻ ദാസിനെയും അവരുടെ അനുയായികളെയും ഹിന്ദു സമൂഹവുമായി തിരിച്ചറിഞ്ഞ സിഖുകാരുടെ ഒരു വിഭാഗം ഹിന്ദു വിരുദ്ധ വികാരത്തിനും ഇത് കാരണമായി.
അവലംബങ്ങൾ
വർഗ്ഗം:സിഖ് ചരിത്രം
കാമിലോ ഹൊസെ ഥേലാ
കാമിലോ ഹൊസെ സേലാ സ്പാനിഷ് സാഹിത്യകാരനായിരുന്നു. 1989-ലെ സാഹിത്യത്തിനുള്ള നോബൽസമ്മാനജേതാവായ ഇദ്ദേഹം നോവലിസ്റ്റ്, കവി, ചെറുകഥാകൃത്ത്, നാടകകൃത്ത് എന്നീ നിലകളിൽ പ്രസിദ്ധനായി. 1916 മേയ് 11-ന് കൊറുന്ന പ്രവിശ്യയിലെ ഇറിയ ഫ്ലാവിയയിൽ ജനിച്ചു.
ജീവിതരേഖ
മാഡ്രിഡ് സർവകലാശാലയിൽ നിയമപഠനം നടത്തി. സ്പാനിഷ് ആഭ്യന്തരയുദ്ധകാലത്ത് (1936-39) ഫ്രാങ്കോയുടെ സൈന്യത്തിൽ സേവനമനുഷ്ഠിച്ചു. യുദ്ധത്തിൽ മുറിവേറ്റ ഥേലായുടെ യുദ്ധാനുഭവങ്ങൾ പിൽക്കാലത്ത് ഇദ്ദേഹത്തിന്റെ കൃതികളിൽ ആവിഷ്കാരം നേടി. യുദ്ധാനന്തരം പഠനം തുടർന്ന് 27-ആം വയസ്സിൽ ബിരുദമെടുത്തു. 1944-ൽ മറിയ ദെൽ റൊസേറിയോ കോൻദെ പിഥാവിയയെ വിവാഹം കഴിച്ചു. 1989 വരെ ഈ ബന്ധം നിലനിന്നു. 1991-ൽ ഇദ്ദേഹം തന്നെക്കാൾ 40 വയസ്സുകുറഞ്ഞ മറിന കാസ്തനോയെ വിവാഹം ചെയ്തു.
ഥേലായുടെ കഥാപ്രപഞ്ചം
യാഥാതഥ്യ (realism)ത്തിന്റെയും ഫലിതത്തിന്റെയും അംശങ്ങൾ ഉൾ ച്ചേർന്നതാണ് ഥേലായുടെ കഥാപ്രപഞ്ചം. അസ്തിത്വവാദത്തിന്റെ അനുരണനവും അങ്ങിങ്ങുണ്ട്. നിരവധി വ്യക്തിത്വങ്ങളുടെ സങ്കരങ്ങളെന്നു വിശേഷിപ്പിക്കാവുന്നവയാണ് കഥാപാത്രങ്ങൾ മിക്കവയും. ഥേലായുടെ ആദ്യ നോവലായ ലാ ഫാമിലിയ ദെ പാസ്ക്വൽ ദുവാർത് (The Family of Pascal Duarte ) 1942-ൽ പ്രസിദ്ധീകരിച്ചു. സ്പാനിഷ് ആഭ്യന്തരയുദ്ധത്തെത്തുടർന്നു രചിച്ച ഈ നോവലിലെ വിഭ്രാമകമായ ഉള്ളടക്കംകാരണം ഇത് അർജന്റീനയിലാണ് ആദ്യം പ്രസിദ്ധീകരിച്ചത്. സ്പെയിനിൽ ആദ്യം നിരോധിക്കപ്പെട്ട ഈ ഗ്രന്ഥം 1946-ൽ അവിടെയും പ്രസിദ്ധീകരിക്കപ്പെട്ടു. ദുരിതത്തിനും അക്രമത്തിനും മുൻതൂക്കം നൽകുന്ന ട്രെമൻദിസ്മൊ എന്ന കഥാശൈലിയാണ് ഈ നോവലിന്റെ രചനയിൽ ഥേലാ സ്വീകരിച്ചിരിക്കുന്നത്. ആഭ്യന്തരയുദ്ധത്തിനുശേഷമുള്ള മാഡ്രിഡ് ജീവിതത്തിലെ മൂന്നുദിവസത്തിന്റെ സൂക്ഷ്മ ചിത്രീകരണമാണ് 1951-ൽ പ്രസിദ്ധീകരിച്ച ലാ കോൽമെന(The Hive)യിലുള്ളത്. അഞ്ചുവർഷംകൊണ്ടു പൂർത്തിയാക്കിയ ഈ നോവലിൽ 360-ഓളം കഥാപാത്രങ്ങളുണ്ട്. സിനിമയിൽനിന്നു കടംകൊണ്ട മൊന്താഷ് സങ്കേതം നോവലിസ്റ്റ് ഇതിൽ പ്രയോഗിച്ചിട്ടുണ്ട്. യുദ്ധാനന്തരസമൂഹത്തിലെ അപചയവും കാപട്യവും ദാരിദ്ര്യവുമെല്ലാം ഇതിൽ തെളിഞ്ഞുകാണാം. എന്നിവ ഥേലായുടെ ഇതര പ്രധാന നോവലുകളാണ്.
കവിയും ചെറുകഥയും
കവി എന്ന നിലയിലുള്ള ഥേലായുടെ രചനകൾ എന്നീ സമാഹാരങ്ങളിൽ ഉൾ പ്പെടുത്തിയിരിക്കുന്നു. എന്നിവ ചെറുകഥാസമാഹാരങ്ങളുടെ കൂട്ടത്തിൽ മികച്ചുനില്ക്കുന്നു. 1965-66 കാലഘട്ടത്തിൽ ഏഴ് വാല്യങ്ങളിലായി പ്രസിദ്ധീകരിച്ചു. എന്നിവ ഥേലായുടെ നാടകപ്രതിഭയ്ക്കു നിദർശനങ്ങളാണ്.
യാത്രാവിവരണം
എന്നിവ ഇദ്ദേഹത്തിന്റെ യാത്രാവിവരണ ഗ്രന്ഥങ്ങളാണ്. ഥേലായുടെ നിരീക്ഷണപാടവവും വർണനാവൈഭവവും യാത്രാവിവരണഗ്രന്ഥങ്ങളിൽ തെളിഞ്ഞു കാണാം. സ്പെയിനിന്റെ ആത്മചൈതന്യം തുളുമ്പുന്ന ഉൾനാടുകളിലും ലാറ്റിനമേരിക്കയിലും നടത്തിയ പര്യടനങ്ങൾ സമ്മാനിച്ച അനുഭവവിശേഷം ഒപ്പിയെടുക്കുന്ന ഈ വിവരണങ്ങൾ ഗ്രന്ഥകാരന്റെയും ആത്മചൈതന്യം തുളുമ്പുന്നവയാണ്. തുടങ്ങി നിരവധി ഉപന്യാസ സമാഹാരങ്ങളും ഥേലായുടെ സംഭാവനയായുണ്ട്. ഇദ്ദേഹത്തിന്റെ സമ്പൂർണ കൃതികൾ എന്ന പേരിൽ 25 വാല്യങ്ങളായി പ്രസിദ്ധീകരിച്ചു.
അവലംബം
വർഗ്ഗം:1916-ൽ ജനിച്ചവർ വർഗ്ഗം: 2002-ൽ മരിച്ചവർ വർഗ്ഗം:മേയ് 11-ന് ജനിച്ചവർ വർഗ്ഗം:ജനുവരി17-ന് മരിച്ചവർ വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1976-2000) വർഗ്ഗം:സാഹിത്യകാരന്മാർ വർഗ്ഗം:നോവലെഴുത്തുകാർ വർഗ്ഗം:കവികൾ
റാണി ചന്ദ്ര
മണ്മറഞ്ഞ ഒരു മലയാളചലച്ചിത്രനടിയാണ് റാണി ചന്ദ്ര. ഇംഗ്ലീഷ്: Rani Chandra. മികച്ച നടിക്കുള്ള സംസ്ഥാന പുരസ്കാരം നേടിയിട്ടുള്ള റാണി ചന്ദ്ര 1976 ൽ ഒരു വിമാനപകടത്തിൽ അമ്മയ്ക്കും സഹോദരങ്ങൾക്കുമൊപ്പം മരണമടയുകയായിരുന്നു.
ജീവിതരേഖ
ഫോർട്ട് കൊച്ചിയിലെ ഒരു ഇടത്തരം കുടംബത്തിൽ 1949 october 26ൽ ആണു് റാണിചന്ദ്ര ജനിച്ചത്. പിതാവ് ചന്ദ്രൻ മാതാവ് കാന്തിമതി. നാലു സഹോദരിമാരും ഒരു സഹോദരനുമുണ്ടു്. ബാല്യത്തിൽ തന്നെ നൃത്തം അഭ്യസിച്ചു തുടങ്ങി. എറണാകുളം സെന്റ് തെരേസാസിലായിരുന്നു കോളേജ് വിദ്യാഭ്യാസം. ഈ സമയത്ത് സ്വന്തമായി ഒരു ഡാൻസ് ട്രൂപ്പ് നടത്തിയിരുന്നു. ആ വർഷം എറണാകുളത്തു നടന്ന മിസ് കേരള മത്സരത്തിൽ മിസ് കേരളയായി തിരഞ്ഞെടുക്കപ്പെട്ടു. അതോടെ ചലച്ചിത്രനിർമ്മാതാക്കളുടെ ശ്രദ്ധയിൽ പെട്ട റാണി സിനിമയിൽ എത്തി.
ചലച്ചിത്രരേഖ
ആദ്യ ചിത്രം അഞ്ചു സുന്ദരികൾ ആയിരുന്നു. ചലച്ചിത്ര വേദിക്കു വാഗ്ദാനമാണു താനെന്ന് ആദ്യചിത്രം തന്നെ തെളിയിച്ചു. ഉത്സവം എന്ന ചിത്രത്തിലാണു് റാണി ചന്ദ്ര ഏറ്റവും മികച്ച അഭിനയം കാഴ്ചവച്ചതു്. ഡോക്ടർ ബാലകൃഷ്ണൻ നിർമ്മിച്ച സിന്ദൂരം റാണിയുടെ ശ്രദ്ധിക്കപ്പെട്ട ചിത്രങ്ങളിലൊന്നാണു്. കെ ജി ജോർജ് സംവിധാനം ചെയ്ത സ്വപ്നാടനം എന്ന ചിത്രത്തിലെ അഭിനയത്തിനു് റാണിചന്ദ്ര മികച്ച നടിക്കുള്ള സംസ്ഥാന അവാർഡ് നേടി.
മരണം
1976 സെപ്റ്റംബർ 12ന് റാണി ചന്ദ്രയും അമ്മയും സഹോദരിമാരും ബോംബെയിൽ നിന്ന് വിമാനാപകടത്തിൽ കൊല്ലപ്പെട്ടു. വിമാനം തീ പിടിക്കുകയായിരുന്നു. നൃത്താവതരണത്തിനു ശേഷം തിരിച്ചുവരികയായിരുന്നു അവർ.
അവലംബം
അവലംബം : വെള്ളിനക്ഷത്രം ഫിലിം ഇയർബുക്ക് - 2010
പുറം കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്രനടിമാർ വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:1949-ൽ ജനിച്ചവർ വർഗ്ഗം:1976-ൽ മരിച്ചവർ വർഗ്ഗം:ഒക്ടോബർ 26-ന് ജനിച്ചവർ വർഗ്ഗം:സെപ്റ്റംബർ 12-ന് മരിച്ചവർ
ഐശ്വര്യ ഉണ്ണി
മലയാളചലച്ചിത്രത്തിലെ ഒരു നടിയാണ് ഐശ്വര്യ ഉണ്ണി (Aiswarya Unni). എറണാകുളം ജില്ലയിലെ കോതമംഗലം സ്വദേശിനിയാണ് ഐശ്വര്യ ഉണ്ണി. വെബ് സീരീസുകളിലൂടെയാണ് ഐശ്വര്യ ശ്രദ്ധിക്കപ്പെടുന്നത്. അലമാര എന്ന ചിത്രത്തിലൂടെ സിനിമാഭിനയരംഗത്ത് തുടക്കംകുറിച്ചു. തുടർന്ന് ക്യൂബൻ കോളനി എന്ന ചിത്രത്തിലെ നായികയായും, സകലകലാശാല, പൂഴിക്കടകൻ എന്നീ സിനിമകളിലും ഐശ്വര്യ ശ്രെദ്ധേയമായ കഥാപാത്രങ്ങളായി അഭിനയിച്ചു.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:എറണാകുളം ജില്ലയിൽ ജനിച്ചവർ
കോട്പ 2003
ഇന്ത്യയിൽ, സിഗരറ്റിന്റെയും മറ്റ് പുകയില ഉൽപന്നങ്ങളുടെയും ഉത്പാദനം, വിപണനം, വിതരണം എന്നിവയുടെ വാണിജ്യ നിയന്ത്രണത്തിനും  പരസ്യം നിരോധിക്കുന്നതിനും വേണ്ടി  2003 ൽ  ഇന്ത്യൻ പാർലമെന്റ് പാസാക്കിയ നിയമമാണ് കോട്പ 2003 എന്ന ചുരുക്കപ്പേരിൽ അറിയപ്പെടുന്ന ദി സിഗരറ്റ് ആന്റ് അദർ ടുബാക്കോ പ്രൊഡക്റ്റ്സ് ആക്റ്റ് 2003 (The Cigarettes and Other Tobacco Products (Prohibition of Advertisement and Regulation of Trade and Commerce, Production, Supply and Distribution) Act, 2003 or COTPA, 2003)
പശ്ചാത്തലം
39-ാമത് ലോകാരോഗ്യ അസംബ്ലി പാസാക്കിയ പ്രമേയം പ്രാബല്യത്തിൽ വരുത്താനാണ് പാർലമെന്റ് ഈ നിയമം നടപ്പിലാക്കിയത്. പുകവലിക്കാത്തവരെ അനിയന്ത്രിതമായ പുകയിലപ്പുകയിൽ നിന്ന് സംരക്ഷണം നൽകുന്നതിനുള്ള നടപടികൾ നടപ്പാക്കണമെന്ന് അംഗരാജ്യങ്ങളെ പ്രേരിപ്പിക്കുന്നതിനാണ് ഈ നിയമം ലക്ഷ്യമിടുന്നത്.
അവലംബം
വർഗ്ഗം:ലഹരിപദാർത്ഥങ്ങൾ വർഗ്ഗം:ഇന്ത്യൻ നിയമം
ജെമൈൻ ക്ലെമന്റ്
ജെമൈൻ ആറ്റേ മഹാന ക്ലെമന്റ് (ജനനം 10 ജനുവരി 1974) ഒരു ന്യൂസിലാൻഡ് നടനും ഹാസ്യനടനും സംഗീതജ്ഞനും ചലച്ചിത്ര നിർമ്മാതാവുമാണ്. ഫ്ലൈറ്റ് ഓഫ് ദി കോൺകോർഡ്സ് എന്ന മ്യൂസിക്കൽ കോമഡി ജോഡിയായി ബ്രെറ്റ് മക്കെൻസിയുമായി ചേർന്ന് നിരവധി ആൽബങ്ങൾ പുറത്തിറക്കിയിട്ടുള്ള അദ്ദേഹം കൂടാതെ ബിബിസിക്കും എച്ച്ബിഒയ്ക്കുമായി സൃഷ്ടിച്ച ഒരേ പേരിലള്ള കോമഡി പരമ്പരയ്ക്ക് ആറ് പ്രൈംടൈം എമ്മി നാമനിർദ്ദേശങ്ങൾ ലഭിച്ചു.
കരിയാറ്റിൽ യൗസേപ്പ്
പറമ്പിൽ ചാണ്ടി മെത്രാന് ശേഷം ഭാരതത്തിലെ സിറിയൻ കത്തോലിക്കരുടെ ആദ്യ തദ്ദേശീയ മെത്രാപ്പൊലീത്താ (ആർച്ചുബിഷപ്പ്) ആയിരുന്നു കരിയാറ്റിൽ മാർ ഔസേപ്പ്. (5 മേയ് 1742 – 10 സെപ്റ്റംബർ 1786). 1653-ൽ കൂനൻ കുരിശുസത്യത്തിലൂടെ ഭിന്നിച്ചുപോയ മാർത്തോമ്മാ ക്രിസ്‌ത്യാനികൾ (പുത്തൻകൂറ്റുകാർ) മാതൃസഭയിലേക്കു തിരിച്ചുവരുവാൻ ശ്രമം ആരംഭിച്ചത്‌ ഔസേപ്പ് കത്തനാരുടെ നേതൃത്വത്തിലായിരുന്നു. കൂടാതെ കേരളത്തിലെ മാർത്തോമ്മാ ക്രിസ്‌ത്യാനികൾ വിദേശികളായ മതമേലധ്യക്ഷന്മാരുടെ ഭരണത്തിൻ കീഴിൽനിന്നു മോചനം നേടാൻ ഒരു കേരളീയനായ മെത്രാനെ ആഗ്രഹിക്കുകയും അതിനായി പരിശ്രമിക്കുകയും ചെയ്‌ത ആദ്യത്തെ കേരളീയ വൈദികനാണ് ഔസേപ്പ് കത്തനാർ.
1742 മേയ്‌ 5-നു ആലങ്ങാട്‌ കരിയാറ്റിൽ കുടുംബത്തിൽ ജനിച്ചു. ആലങ്ങാട് സെമിനാരിയിൽ ആദ്യ വിദ്യാഭ്യാസം പൂർത്തിയാക്കി. പിന്നീട് ഉന്നതവിദ്യാഭ്യാസത്തിനായി റോമിൽ എത്തി. 24-ആം വയസ്സിൽ വൈദികപട്ടം സ്വീകരിച്ചു. നാട്ടിൽ തിരിച്ചെത്തിയശേഷം ആലങ്ങാട്‌ സെമിനാരിയിലെ മല്‌പാനായി (പ്രൊഫസർ) നിയമിതനായി.
ജെമൈൻ ക്ലെമന്റ്
മുൻകാലജീവിതം
1974 ജനുവരി 10 ന് വൈരരാപ്പയിലെ മാസ്റ്റർട്ടണിൽ ജനിച്ച ക്ലെമന്റ് അവിടെ ഒരു തൊഴിലാളിവർഗ കുടുംബത്തിൽ മാതാവ്, മുത്തശ്ശി മൈക്കര എന്നിവരുടെ സംരക്ഷണത്തിൽ രണ്ട് സഹോദരങ്ങളോടൊപ്പം വളർന്നു.
കരിയാറ്റിൽ യൗസേപ്പ്
കേരളീയനായ ഒരു മെത്രാനെ നിയമിച്ച് വിദേശ മെത്രാന്മാരുടെ ഭരണത്തിൽ മാർത്തോമ്മാ ക്രിസ്‌ത്യാനികൾ അനുഭവിച്ചിരുന്ന പ്രയാസങ്ങൾക്കു പരിഹാരം കാണുവാൻ ഇദ്ദേഹം അതിയായി ആഗ്രഹിച്ചിരുന്നു. ഇതിന്റെ ആവശ്യത്തിനായി 1778 മേയ്‌ 7-നു ഔസേപ്പ് കത്തനാരും ഒരു സംഘവും റോമിലേക്കു യാത്രയായി 1780-ൽ മാർപ്പാപ്പയെ സന്ദർശിച്ചു. എന്നാൽ ഇതിനു മുൻപായിത്തന്നെ കേരളത്തിലെ ഇദ്ദേഹത്തിന്റെ പ്രതിയോഗികൾ മാർപ്പാപ്പായ്ക്ക് ഒരു ഹർജി അയച്ചിരുന്നു. കത്തനാർക്കെതിരായ ഹർജി കിട്ടിയിരുന്നതിനാൽ മെത്രാൻ പദവി നൽകാൻ മാർപ്പാപ്പ വിസമ്മതിച്ചു. എന്നാൽ പോർച്ചുഗീസ്‌ രാജ്ഞിയുടെ ഇടപെടലിനെത്തുടർന്ന്‌ 1782 ഡിസംബർ 16-നു മാർപ്പാപ്പ ഔസേപ്പ് കത്തനാരെ കൊടുങ്ങല്ലൂർ അതിരൂപതയുടെ മെത്രാപ്പൊലീത്തയായി നിയമിച്ചു. 1783-ൽ പോർച്ചുഗലിൽ വച്ച് മെത്രാപ്പൊലീത്തയായി അഭിഷേകം ചെയ്തു.
റോമിൽ നിന്നും തിരികെ ഇന്ത്യയിലേക്കുള്ള യാത്രയിൽ ഗോവയിൽ വച്ച് 1787 സെപ്‌റ്റംബർ 10-നു അദ്ദേഹം കൊല്ലപ്പെട്ടു. വിഷം അകത്തു ചെന്നതാണ് അദ്ദേഹത്തിന്റെ മരണകാരണമെന്നു സംശയിക്കപ്പെടുന്നു. യാത്രയിൽ തന്റെ ഒപ്പം ഉണ്ടായിരുന്ന പാറേമ്മാക്കൽ തോമ്മാക്കത്തനാരെ അദ്ദേഹം തന്റെ പിൻഗാമിയായി മരിക്കുന്നതിനു തൊട്ടു മുൻപ് നിയമിച്ചു. ഔസേപ്പ്‌ മെത്രാപ്പൊലീത്തയെ ചതിച്ചുകൊല്ലുകയാണുണ്ടായതെന്ന്‌ അങ്കമാലി പടിയോലയിൽ തോമ്മാ കത്തനാർതന്നെ രേഖപ്പെടുത്തിയിട്ടുണ്ട്.
ഔസേപ്പ്‌ മെത്രാപ്പോലീത്തയുടെ റോമിലേക്കുള്ള സംഭവബഹുലവും സാഹസികവുമായ യാത്രയാണ്‌ തോമ്മാകത്തനാർ രചിച്ച വർത്തമാനപ്പുസ്‌തകത്തിന്റെ ഇതിവൃത്തം.
അവലംബം
വർഗ്ഗം:സിറോ-മലബാർ സഭയുടെ മെത്രാപ്പോലീത്താമാർ
പത്മ പുരസ്കാരങ്ങൾ 2020
2020 ലെ പത്മ പുരസ്കാരങ്ങൾ 2021 ജനുവരി 25 ന് പ്രഖ്യാപിച്ചു. ഏഴ് പേർക്ക് പത്മ വിഭൂഷണും കെ.എസ് ചിത്ര അടക്കം 10 പേർക്ക് പത്മഭൂഷണും കൈതപ്രം ദാമോദരൻ നമ്പൂതിരി ഉൾപ്പെടെ 102 പേർക്ക് പത്മശ്രീയും നൽകി.
അവലംബം
വർഗ്ഗം:പുരസ്കാരങ്ങൾ
ചുങ്കത്തറ ഗ്രാമപഞ്ചായത്ത്
മലപ്പുറം ജില്ലയിലെ നിലമ്പൂർ താലൂക്കിൽ നിലമ്പൂർ ബ്ലോക്കിലാണ് 129.69 ചതുരശ്രകിലോമീറ്റർ വിസ്തീർണ്ണമുള്ള ചുങ്കത്തറ ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 20 വാർഡുകളാണുള്ളത്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
ലാറാമിഡിയ
അവസാന ക്രിറ്റേഷ്യസ്‌ കാലഘട്ടത്തിൽ ( (99.6–66 മില്യൺ വർഷങ്ങൾക്കു മുൻപ് ) നിലനിന്നിരുന്ന ഒരു ദ്വീപ്‌ ഭൂഖണ്ഡമായിരുന്നു  ലാറാമിഡിയ ( Laramidia).ആ സമയത്ത് Western Interior Seaway , അമേരിക്കൻ ഭൂഖണ്ഡത്തെ രണ്ടായി വിഭജിച്ചിരുന്നു.മീസോസോയിക്ക് കാലഘട്ടത്തിൽ  അപ്പലാച്ചിയ യിൽ നിന്നും വേറിട്ടായിരുന്നു ലാറാമിഡിയ . ഇന്നത്തെ അമേരിക്കൻ ഐക്യനാടുകളിൽ ഉള്ള യൂട്ടാ പ്രദേശം ലാറാമിഡിയയിൽ ആയിരുന്നു പിന്നീട് ഈ സമുദ്രപാത ചുരുങ്ങുകയും , ഉത്തര അമേരിക്കൻ ഭൂഖണ്ഡം ഉണ്ടാവുകയും ചെയ്തു.
ഈ പേര് നിർദ്ദേശിച്ചത് 1996 ൽ ജെ.ഡേവിഡ് ആർക്കിബാൾഡ്  ആയിരുന്നു.
ഭൂമിശാസ്ത്രം
ഇന്നത്തെ അലാസ്ക മുതൽ മെക്സിക്കോ വരെയുള്ള പ്രദേശമാണിത്.ദിനോസർ ജീവാശ്മങ്ങൾ ധാരാളം കണ്ടുവരുന്ന ഒരു പ്രദേശം കൂടിയാണിത്
സവിശേഷതകൾ
നട്ടെല്ലുള്ള ജീവികളുടെ ഫോസ്സിലുകൾ അലാസ്ക മുതൽ ന്യൂ മെക്സിക്കോ വരെയുള്ള പ്രദേശത്ത് നിന്നും കണ്ടെത്തിയിട്ടുണ്ട് )
അവലംബം
വർഗ്ഗം:പുരാതനഭൂഖണ്ഡങ്ങൾ
ടോം ടിക്വർ
ജർമനിയിലെ ജനപ്രിയ സിനിമ സംവിധായകനാണ്‌ ടോം ടിക്വർ (Tom Tykwer). നവീന ഭാവികത്വങ്ങളെ സിനിമയിൽ സർഗ്ഗാത്മകമായിആവതരിപ്പിച്ച ആധുനിക ചലചിത്രകാരന്മാരിൽ ഒരാൾ.1965 മേയ് 25 ന് ജർമ്മനിയിലെ വുപ്പർട്ടിനിൽ ജനിച്ചു. പ്രശസ്ത ത്രില്ലറുകളായ റൺ ലോല റൺ(1998),ഹെവൻ(2002),പെർഫ്യൂം,ദ സ്റ്റോറി ഓഫ് മർഡറർ(2006) ,ദ ഇന്റെർനാഷനൽ (2009)എന്നിവയുടെ സംവിധായകൻ എന്ന നിലയിൽ പ്രശസ്തൻ.
അവലംബം
വർഗ്ഗം:ജർമ്മൻ ചലച്ചിത്രസംവിധായകർ വർഗ്ഗം:മേയ് 23-ന് ജനിച്ചവർ വർഗ്ഗം:1965-ൽ ജനിച്ചവർ വർഗ്ഗം:ജർമ്മൻ തിരക്കഥാകൃത്തുക്കൾ
മുഗൾ ജനത
ഇന്ത്യൻ ഉപഭൂഖണ്ഡത്തിൽ കാണപ്പെടുന്ന ഒരു ജനവിഭാഗമാണ് മുഗൾ ജനത (   ; مغول ). വിവിധ മധ്യേഷ്യൻ തുർക്ക്, മംഗോൾ ഗോത്രങ്ങളിൽ നിന്നുള്ളവരാണ് ഇവർ. മുഗൾ (അല്ലെങ്കിൽ പേർഷ്യൻ ഭാഷയിൽ മുഗുൾ ) എന്നതിന്റെ അർത്ഥം മംഗോളിയൻ എന്നാണ്.
ചരിത്രവും ഉത്ഭവവും
13-14 നൂറ്റാണ്ടിലെ മംഗോളിയൻ സാമ്രാജ്യത്തിന്റെ കാലത്ത്, ചെങ്കിസ് ഖാന്റെ സൈന്യം മധ്യേഷ്യയിലേക്കും പേർഷ്യയിലേക്കും വ്യാപിച്ചു. തുടർന്നുള്ള നൂറ്റാണ്ടുകളിൽ, ഈ സൈനികരുടെ പിൻഗാമികൾ പേർഷ്യൻ, ടർക്കിഷ് മുസ്‌ലിംകളുമായി വിവാഹിതരായി ഇസ്ലാം മതവും പേർഷ്യൻ ഭാഷയും സംസ്കാരവും സ്വീകരിച്ചു. ഇന്ത്യയും മംഗോളിയരും തമ്മിലുള്ള സംഘർഷം ചെങ്കിസ് ഖാന്റെ കാലം തൊട്ട് തിമൂർ മുതൽ ബാബർ വരെ രേഖപ്പെടുത്തിയിട്ടുണ്ട്. ദൊവാബിനെ പുറത്താക്കിയപ്പോൾ 1297 മുതൽ 1303 വരെ ദില്ലി സുൽത്താനത്ത് (1206–1526) തുടർച്ചയായ മംഗോളിയൻ ആക്രമണങ്ങളെ നേരിട്ടു. പതിനാറാം നൂറ്റാണ്ടിൽ തുർക്കോ-മംഗോൾ പടയാളിയായ ബാബർ മുഗൾ സാമ്രാജ്യം സ്ഥാപിക്കുകയും പിന്നീട് ഉത്തരേന്ത്യയുടെ ഭൂരിഭാഗവും മുഗൾ ഭരണത്തിൻ കീഴിലാവുകയും ചെയതു. 19-ആം നൂറ്റാണ്ടിന്റെ പകുതി വരെ ഈ സാമ്രാജ്യം നിലനിന്നു. ഭരണവർഗമെന്ന നിലയിൽ മുഗളന്മാർ പ്രധാനമായും മറ്റ് മുസ്‌ലിംകൾക്കൊപ്പം നഗരങ്ങളിലായിരുന്നു താമസിച്ചിരുന്നത്. കുതിരസവാരി, അമ്പെയ്ത്ത്, ഗുസ്തി, എന്നിവയിലൂടെ അവർ പരമ്പരാഗതമായി അറിയപ്പെട്ടിരുന്നു.
ഉത്തരേന്ത്യയിൽ
ഉത്തരേന്ത്യയിൽ, മുഗൾ എന്ന പദം അഷ്‌റാഫ് എന്നറിയപ്പെടുന്ന നാല് സാമൂഹിക ഗ്രൂപ്പുകളിൽ ഒന്നിനെ സൂചിപ്പിക്കുന്നു. <sup class="noprint Inline-Template" data-ve-ignore="true" style="white-space:nowrap;">[ <span title="A complete citation is needed (September 2018)">പൂർണ്ണ അവലംബം ആവശ്യമാണ്  ]
അവലംബങ്ങൾ
വർഗ്ഗം:കുലനാമം വർഗ്ഗം:മംഗോളിയൻ ജനത വർഗ്ഗം:All articles with unsourced statements വർഗ്ഗം:മുഗൾ സാമ്രാജ്യം
ചേക്കുട്ടി പാവകൾ
പ്രളയക്കെടുതിയെ അതിജീവിച്ച കേരളത്തിന്റെ പ്രതീകമാണ് ചേക്കുട്ടി പാവകൾ. അതിജീവനത്തിന്റെ സന്ദേശവാഹകരാണ് ഈ പാവകൾ. "ചേറിനെ അതിജീവിച്ച കുട്ടി" എന്നതാണ് 'ചേക്കുട്ടി' എന്ന പേരിനാൽ ഉദ്ദേശിക്കുന്നത്. ചേന്ദമംഗലം കൈത്തറിയുടെ അതിജീവനത്തിനായുള്ള വേറിട്ട ആശയമാണ് ചേക്കുട്ടിയുടെ പിറവിക്ക് പിന്നിൽ. കൊച്ചിയിൽ നിന്നുള്ള ലക്ഷ്മി, ഗോപിനാഥ് എന്നിവരാണ് ചേക്കുട്ടി പാവകളുടെ സൃഷ്ടിക്കു പിന്നിൽ.
നിർമ്മാണം
വെള്ളം കയറി ചെളി പിടിച്ച സാരിയും മുണ്ടും ഉൾപ്പെടെയുള്ള തുണികളാണ് ക്ലോറിനേറ്റ് ചെയ്തു കഴുകി വൃത്തിയാക്കിയ ശേഷം പാവ നിർമ്മാണത്തിനായി ഉപയോഗിക്കുന്നത്. 1500 രൂപ വിലയുള്ള ഒരു സാരിയിൽ നിന്ന് 250-360 ചേക്കുട്ടി പാവകളാണ് നിർമ്മിക്കുന്നത്. ഒരു മുണ്ടിൽ നിന്നും 140 പാവകൾ വരെ നിർമ്മിക്കുന്നു. ഒരു ചേക്കുട്ടി പാവക്ക് 25 രൂപയാണു വിലയായി നിശ്ചയിച്ചിരുന്നത്.
പ്രാധാന്യം
ചെളിയിൽ പുതഞ്ഞുപോയ ചേന്ദമംഗലത്തെ കൈപിടിച്ചു കയറ്റുന്ന മുന്നേറ്റങ്ങളിൽ ഏറ്റവും മനോഹരമായ ആശയമായിരുന്നു ചേക്കുട്ടി പാവകൾ. ഒരുപക്ഷേ, കേരളത്തെ പിടിച്ചുലച്ച പ്രളയത്തിൽ നിന്നുളള അതിജീവനത്തിലെ ഏറ്റവും സർഗാത്മകമായ ഏടാണ് ചേക്കുട്ടി തുന്നിയെടുത്തത്. ചെറിയൊരു കാലയളവിനുളളിൽ 16 ലക്ഷം രൂപയുടെ പാവകൾക്കുള്ള ഓർഡറാണ് ലഭിച്ചത്.
വളർച്ച
ചേന്ദമംഗലത്തെ കൈത്തറി യൂണിറ്റുകൾക്ക് പുനർജീവൻ നൽകാനായി കൊച്ചിയുടെ തെരുവുകളിൽ ആരംഭിച്ച ചേക്കുട്ടി പാവ മേക്കിങ് വർക്ക്‌ ഷോപ്പുകൾ ജില്ലകളും സംസ്ഥാനങ്ങളും കടന്ന് അങ്ങ് അമേരിക്ക വരെയെത്തി. വളണ്ടിയർമാരും സ്കൂളുകളും റെസിഡൻസ് അസോസിയേഷനുകളും അയൽപ്പക്ക കൂട്ടായ്മകളുമൊക്കെ ചേക്കുട്ടി നിർമ്മാണത്തിനായി മുന്നോട്ട് വന്നു. ഡൽഹിയിലെ ജെ എൻ യു ക്യാമ്ബസും കൊച്ചിയിലെ ഇൻഫോ പാർക്കും എന്നു തുടങ്ങി കാലിഫോർണിയ ഫ്രീമോണ്ടിലെ എലിസബത്ത് പാർക്കിലെ മലയാളി കൂട്ടായ്മയിൽ നിന്നു വരെ ചേക്കുട്ടി പാവകൾ പിറന്നു. അങ്ങനെയങ്ങനെ ചേക്കുട്ടി എന്ന ചേറിലെ കുട്ടി ഒരു 'ഇന്റർനാഷണൽ' കുട്ടിയായി വളർന്ന സ്നേഹഗാഥയ്ക്ക് കൂടിയാണ് പ്രളയാനന്തര കേരളം സാക്ഷിയായത്.
അവലംബം
വർഗ്ഗം:കളിപ്പാട്ടങ്ങൾ വർഗ്ഗം:പാവകൾ
റേച്ചൽ യാരോസ്
റേച്ചൽ സ്ലോബോഡിൻസ്കി യാരോസ് (മേയ് 18, 1869മാർച്ച് 17, 1946) ജനന നിയന്ത്രണത്തിന്റെ ഉപയോഗത്തെ യും സാമൂഹിക ശുചിത്വ പ്രസ്ഥാനത്തി നെയും പിന്തുണച്ച ഒരു അമേരിക്കൻ വൈദ്യയായിരുന്നു. ഇംഗ്ലിഷ്:Rachelle Slobodinsky Yarros പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടിയ യാരോസ് വർഷങ്ങളോളം ഹൾ ഹൗസിൽ താമസിക്കുകയും രാജ്യത്ത് രണ്ടാമത്തെ ജനന നിയന്ത്രണ ക്ലിനിക്ക് തുറക്കുകയും ചെയ്തു. അവർ ചിക്കാഗോയിലെ ഇല്ലിനോയിസ് യൂണിവേഴ്സിറ്റിയിലും ചിക്കാഗോ ലൈയിംഗ്-ഇൻ ഹോസ്പിറ്റലിലും അഫിലിയേറ്റ് ചെയ്ത ഒരു പ്രസവചികിത്സക/ഗൈനക്കോളജിസ്റ്റായിരുന്നു.
യാരോസിന്റെ സാമൂഹിക കാരണങ്ങൾ അമേരിക്കൻ സോഷ്യൽ ഹൈജീൻ അസോസിയേഷൻ സ്ഥാപിക്കുന്നതിലും യുണൈറ്റഡ് സ്റ്റേറ്റ്സിലെ ആദ്യത്തെ വിവാഹപൂർവ, വിവാഹ കൗൺസിലിംഗ് സേവനം സ്ഥാപിക്കുന്നതിലും ഉൾപ്പെട്ടു. പത്രപ്രവർത്തകനും അരാജകത്വവാദിയുമായ വിക്ടർ യാരോസിനെ വിവാഹം കഴിച്ചു. ജീവിതാവസാനം, അവൾ ചിക്കാഗോയിൽ നിന്ന് ഫ്ലോറിഡയിലേക്കും പിന്നീട് കാലിഫോർണിയയിലേക്കും പോയി, സാൻ ഡിയാഗോയിൽ ഹൃദയസംബന്ധമായ പ്രശ്നങ്ങൾ മൂലം മരിച്ചു. ഒരു അരാജകത്വ ലഘുലേഖ എഴുതുമ്പോൾ റോസ സ്ലോബോഡിൻസ്കി എന്ന തൂലികാനാമവും അവർ ഉപയോഗിച്ചിട്ടുണ്ട്.
ജീവിതരേഖ
റഷ്യയിലെ കിയെവിനടുത്തുള്ള ബെർഡിചിവിലെ ഒരു സമ്പന്ന കുടുംബത്തിലാണ് റേച്ചൽ സ്ലോബോഡിൻസ്കി ജനിച്ചത്. ജോക്കിം, ബെർണീസ് സ്ലോബോഡിൻസ്കി എന്നിവരായിരുന്നു അവളുടെ മാതാപിതാക്കൾ. അവൾക്ക് 13 വയസ്സുള്ളപ്പോൾ ഒരു അട്ടിമറി രാഷ്ട്രീയ സംഘടനയിൽ ചേർന്നു. റേച്ചൽ അവൾക്ക് 17 വയസ്സുള്ളപ്പോൾ സാറിസ്റ്റ് പോലീസിൽ നിന്ന് ശ്രദ്ധ നേടുന്നതായി കണ്ടെത്തി, അവളുടെ മാതാപിതാക്കൾ അവൾക്ക് അമേരിക്കയിലേക്ക് രക്ഷപ്പെടാൻ ആവശ്യമായ പണം നൽകി. അവൾ ന്യൂയോർക്കിലേക്ക് പലായനം ചെയ്തു, അവിടെ അവൾക്ക് ഒരു തുണിക്കടയിൽ തയ്യൽ ജോലി ലഭിച്ചു. അവൾ പിന്നീട് ബോസ്റ്റണിലേക്ക് താമസം മാറി, അവിടെ അവളുടെ ഭാവി ഭർത്താവ് വിക്ടർ യാരോസിനെ കണ്ടുമുട്ടി. അദ്ദേഹം ഒരു റഷ്യൻ കുടിയേറ്റക്കാരനും പത്രപ്രവർത്തകനും അരാജകത്വവാദിയുമായിരുന്നു.
ഔദ്യോഗിക ജീവിതം
1890-ൽ ബോസ്റ്റണിലെ ഫിസിഷ്യൻസ് ആൻഡ് സർജൻസ് കോളേജിൽ പ്രവേശനം നേടിയ ആദ്യ വനിതയായി റേച്ചൽ മാറി. അവിടെ ഒരു വർഷത്തെ മെഡിക്കൽ സ്കൂളിൽ ചേർന്ന റേച്ചൽ 1893-ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടി. അവൾ 1894-ൽ വിക്ടർ യാരോസിനെ വിവാഹം കഴിച്ചു ന്യൂ ഇംഗ്ലണ്ട് ഹോസ്പിറ്റൽ ഫോർ വുമൺ ആൻഡ് ചിൽഡ്രൻ ഹോസ്പിറ്റൽ, ന്യൂയോർക്ക് ഇൻഫർമറി ഫോർ ഇൻഫന്റ്സ് ആൻഡ് ചിൽഡ്രൻ, മൈക്കൽ റീസ് ഹോസ്പിറ്റൽ എന്നിവിടങ്ങളിൽ ബിരുദാനന്തര ബിരുദം പൂർത്തിയാക്കി. റേച്ചലും അവളുടെ ഭർത്താവും ചിക്കാഗോയിലേക്ക് താമസം മാറി, അവിടെ റേച്ചൽ ഒരു പ്രസവചികിത്സക/ഗൈനക്കോളജിസ്റ്റായി ഒരു പ്രാക്ടീസ് സ്ഥാപിക്കുകയും ചിക്കാഗോയിലെ ഇല്ലിനോയിസ് യൂണിവേഴ്സിറ്റിയിൽ ഒരു സന്നദ്ധ ഫാക്കൽറ്റി അംഗമായി മാറുകയും ചെയ്തു.
ജെയിൻ ഗുഡാൽ
1934 ഏപ്രിൽ മൂന്നിന് ജനിച്ച ജെയിൻ ഗുഡാൽ പ്രൈമേറ്റുകളെക്കുറിച്ചും നരവംശശാസ്ത്രത്തെക്കുറിച്ചും മൃഗസ്വഭാവങ്ങളെക്കുറിച്ചും പഠനവും ഗവേഷണവും നടത്തുന്ന ലോകപ്രസിദ്ധിയാർജ്ജിച്ച ഒരു വ്യക്തിയാണ്. ഐക്യരാഷ്ട്രസഭയുടെ സമാധാനവാഹകയും ആണ് ശ്രീമതി ഗുഡാൽ.ചിമ്പാൻസികളെപ്പറ്റിയുള്ള അറിവിൽ ലോകത്തെ ഏറ്റവും അഗ്രഗണ്യയായാണ് ഗുഡാലിനെ കരുതുന്നത്. ടാൻസാനിയയിലെ ഗൊംബെ സ്ടീം നാഷണൽ പാർക്കിൽ ചിമ്പാൻസികളുടെ കുടുംബ-സാമൂഹ്യ ജീവിതത്തെക്കുറിച്ച് 45 വർഷം നീണ്ടുനിന്ന പഠനങ്ങളാണ് ഇവരെ ഏറ്റവും ശ്രദ്ധേയയാക്കിയത്. മൃഗസംരക്ഷണപ്രവർത്തനങ്ങളിലും ഗുഡാലിന്റെ പ്രവർത്തനങ്ങൾ ഏറെ ശ്രദ്ധേയമാണ്. 1996 ൽ നോൺ ഹുമൺ റൈറ്റ്സ് പ്രൊജക്ട് ബോർഡ് സ്ഥാപിതമായ ശേഷം അതിൽ അംഗമായിരുന്നു.
ചിമ്പാൻസികളെ പഠിച്ച ജെയിൻ ഗുഡാലും, ഒറാംഗ് ഉട്ടാങ്ങുകളെ നീരിക്ഷിച്ച ബിറുത്തെ ഗാൽഡികാസും, ഗൊറിലകളെ പഠനവിധേയമാക്കിയ ഡയാൻ ഫോസിയും കൂടിചേരുന്ന വനിത പ്രൈമെറ്റോളജി ത്രിമൂർത്തികൾ ട്രൈമേറ്റ്സ് എന്ന് ഓമനപൂർവ്വം വിളിക്കപ്പെട്ടിട്ടുണ്ട്.
വിഖ്യാതനായ നരവംശ ശാസ്ത്രജ്ഞൻ ലൂയി ലീക്കിയുടെ ശിഷ്യ/സഹപ്രവർത്തകരായിരുന്ന മൂവരേയും ലീക്കി മാലാഖമാർ (Leakeys Angels) എന്നും വിളിക്കപ്പെട്ടിട്ടുണ്ട്. ഏറെ ജനപ്രിയമായിരുന്ന ചാർളീസ് ഏഞ്ചൽസ് (Charleys Angels) എന്ന ടെലിവിഷൻ സീരിയലിന്റെ ചുവടു പിടിച്ച് നൽകപ്പെട്ട പേരാണിത്. ത്രിമൂർത്തികളിലെ ഗാൾഡിക്കാസ് തന്നെ കണ്ടുപിടിച്ച ഈ പേരിനു ഇന്ന് സാർവ്വത്രിക പ്രസിദ്ധി ലഭിച്ചു കഴിഞ്ഞു.
ജീവിതത്തിലെ ആദ്യ കാലം
1934 ഏപ്രിൽ 3 ന് ഇംഗ്ലണ്ടിലെ ഹാംപ്സ്റ്റഡിൽ ജനിച്ച ഗുഡാലിന് ചെറുപ്പത്തിൽ തന്നെ തന്റെ പിതാവ് നൽകിയ ജൂബിലി എന്ന് പേരുള്ള ഒരു ചിമ്പാൻസിയുടെ പാവയിൽ നിന്നാണ് അവരുടെ മൃഗസ്നേഹം ആരംഭിക്കുന്നത്. ഇപ്പോഴും അവർ അത് സൂക്ഷിച്ചുവച്ചിട്ടുണ്ട്.
ആഫ്രിക്കയിൽ
ആഫ്രിക്കയോടും മൃഗങ്ങളോടും വലിയ സ്നേഹം പുലർത്തിയിരുന്ന ഗുഡാൽ അന്ന് ബ്രിട്ടന്റെ കീഴിലായിരുന്ന ടാൻസാനിയയിൽ ആയിരുന്നു ചിമ്പാൻസികളെക്കുറിച്ചുള്ള പഠനത്തിൽ ഏർപ്പെട്ടത്.1960 ജൂണിൽ ടാൻസാനിയയിലെ ഗോംബെ സ്ട്രീം ഗെയിം റിസർവിൽ പ്രവേശിച്ച ഗുഡാൾ പിന്നീട് 20 വർഷങ്ങൾ കൊടുംകാടിനുള്ളിൽ വസിച്ചു. ചിമ്പാൻസികൂട്ടത്തോടൊപ്പം പാർത്ത് അവയുടെ പെരുമാറ്റരീതികളും പ്രകടനങ്ങളുമൊക്കെ സൂക്ഷ്മമായി നിരീക്ഷിച്ചു. മനുഷ്യരെപ്പോലെതന്നെ കുടുംബ സാമൂഹികബന്ധങ്ങൾ പുലർത്തുന്ന അവയുടെ ബുദ്ധിപരവും വൈകാരികവുമായ പലതലങ്ങളും ആദ്യം കണ്ടെത്തിയത് ഗുഡാളാണ്. നാഷണൽ ജോഗ്രഫിക് സൊസൈറ്റി ഡോക്യുമെൻററിയിലൂടെ ഈ ദൗത്യത്തെക്കുറിച്ച് ലോകത്തെയറിയിച്ചു. ഷാഡോസ് ഓഫ് മാൻ, ചിമ്പാൻസീസ് ഓഫ് ഗോംബെ എന്നിങ്ങനെ പ്രശസ്തമായ നിരവധി ഗ്രന്ഥങ്ങളും ഗുഡാൾ രചിച്ചു.
അംഗീകാരങ്ങൾ
പരിസ്ഥിതിക്കുവേണ്ടിയും മൃഗസ്നേഹത്തിനുവേണ്ടിയും എന്നും നിലകൊണ്ടിട്ടുള്ള ഗുഡാലിനെത്തേടി നിരവധി പുരസ്കാരങ്ങൾ എത്തുകയുണ്ടായി. ധാരാളം പുസ്തകങ്ങളും സിനിമകളും അവരെക്കുറിച്ച് ഉണ്ടായിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:പരിസ്ഥിതിപ്രവർത്തകർ വർഗ്ഗം:സസ്യാഹാരികൾ വർഗ്ഗം:നരവംശശാസ്ത്രജ്ഞർ വർഗ്ഗം:1934-ൽ ജനിച്ചവർ
എം.എസ്. ഗോപാലകൃഷ്ണൻ
ഭാരതത്തിലെ പ്രശസ്തനായ വയലിൻ വിദ്വാനായിരുന്നു മൈലാപ്പൂർ സുന്ദരയ്യർ ഗോപാലകൃഷ്ണൻ എന്ന എം.എസ് ഗോപാലകൃഷ്ണൻ(10 ജൂൺ 1931 – 3 ജനുവരി 2013). കർണ്ണാടക - ഹിന്ദുസ്ഥാനി ശൈലികളിൽ ഒരുപോലെ വൈദഗ്ദ്ധ്യം നേടിയ ആളായിരുന്നു അദ്ദേഹം. ലാൽഗുഡി ജയരാമൻ,​ ടി.എൻ. കൃഷ്ണൻ,​ എം.എസ്. ഗോപാലകൃഷ്ണൻ എന്നിവർ 'വയലിൻ ത്രയങ്ങൾ' എന്ന് അറിയപ്പെട്ടിരുന്നു.
ജീവിതരേഖ
1931 ജൂൺ 10-ന് ചെന്നൈക്കടുത്ത് മൈലാപ്പൂരിൽ ജനനം. തിരുവനന്തപുരം രാജകൊട്ടാരത്തിലെ വയലിൻ വാദകനായിരുന്ന പറവൂർ പി. സുന്ദരയ്യരായിരുന്നു പിതാവ്. പ്രശസ്ത വയലിനിസ്റ്റ് എം.എസ്. അനന്തരാമൻ അദ്ദേഹത്തിന്റെ ജ്യേഷ്ഠനായിരുന്നു. എട്ടാം വയസ്സിൽ അച്ഛനോടൊപ്പമായിരുന്നു അരങ്ങേറ്റം. വയലിൻവാദ്യരംഗത്ത് നിരന്തരം പരീക്ഷണങ്ങൾക്ക് തയ്യാറായ ഗോപാലകൃഷ്ണന്റെ വയലിനിലെ പറവൂർശൈലി അദ്ദേഹത്തിന് സംഗീതലോകത്ത് ഏറെ ആരാധകരെ നേടിക്കൊടുത്തു. ഡി.വി. പലുസ്കർ, ഓംകാർനാഥ് ഠാകൂർ തുടങ്ങി നിരവധി പ്രഗല്ഭരുമായി പങ്കുചേർന്ന് ഗോപാലകൃഷ്ണൻ സംഗീതപരിപാടികൾ നടത്തിയിട്ടുണ്ട്.വിദേശത്തും അനേകം പരിപാടികൾ അദ്ദേഹം അവതരിപ്പിച്ചിട്ടുണ്ട്.
വർഗ്ഗം
വർഗ്ഗം:1931-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ജൂൺ 10-ന് ജനിച്ചവർ വർഗ്ഗം:ജനുവരി 3-ന് മരിച്ചവർ വർഗ്ഗം:വയലിനിസ്റ്റുകൾ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ വർഗ്ഗം:വയലിൻ വാദകർ വർഗ്ഗം:സംഗീതകലാനിധി പുരസ്കാരം ലഭിച്ചവർ
അപർണ ഗോപിനാഥ്
മലയാളചലച്ചിത്ര നടിയാണ് അപർണ ഗോപിനാഥ്. ചെന്നൈയിൽ ജനിച്ചു വളർന്ന അപർണ എബിസിഡി എന്ന മലയളചലച്ചിത്രത്തിലാണ് ആദ്യമായി അഭിനയിച്ചത്.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:1983-ൽ ജനിച്ചവർ
ദി പോസ്റ്റ് (ചലച്ചിത്രം)
2017ൽ പുറത്തിറങ്ങിയ അമേരിക്കൻ ചരിത്ര, രാഷ്ട്രീയ ത്രില്ലർ ചിത്രമാണ് ദി പോസ്റ്റ്. സ്റ്റീവൻ സ്പിൽബർഗ് ആണ് സംവിധാനം ചെയ്തിരിക്കുന്നത്. ലിസ് ഹന്നാ, ജോഷ് സിംഗർ എന്നിവർ തിരക്കഥ രചിച്ചിരിക്കുന്നു. 'കാതറിൻ ഗ്രഹാം' എന്ന കഥാപാത്രം ആയി മെറിൽ സ്ട്രീ പ്പും, 'ബെൻ ബ്രാഡ്‌ലി' ആയി ടോം ഹാങ്ക്സ്ഉം അഭിനയിച്ചു. 1970കളിൽ 'പെന്റഗൺ പേപ്പേഴ്സ്' എന്ന, അമേരിക്കൻ മിലിട്ടറി ഓപ്പറേഷനെ കുറിച്ചുള്ള രഹസ്യ രേഖകൾ വാഷിംഗ്‌ടൺ പോസ്റ്റ് എന്ന പത്രം പ്രസിദ്ധീകരിച്ചത് സംബന്ധിച്ചുണ്ടായ വിവാദങ്ങൾ അധികരിച്ചാണ് സിനിമയുടെ പ്രമേയം. അമേരിക്കൻ ആർമിയെ വിയറ്റ്നാം യുദ്ധത്തിൽ നിയോഗിക്കുന്നത് സംബന്ധിച്ച മിലിട്ടറിയുടെയും പ്രസിഡന്റുമാരുടെയും ചില തീരുമാനങ്ങളെ സംശയത്തിൽ കൊണ്ട് വരുന്ന രേഖകൾ ആണ് പെന്റഗൺ പേപ്പേഴ്സ്.
References
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ചരിത്ര സിനിമകൾ വർഗ്ഗം:യൂണിവേഴ്സൽ പിക്ചേഴ്സിന്റെ ചലച്ചിത്രങ്ങൾ
റൈറ്റ് ടു എ ഹെൽത്തി ഇൻവൈറൻമൻറ്റ്
മനുഷ്യന്റെ ആരോഗ്യം പ്രദാനം ചെയ്യുന്ന പാരിസ്ഥിതിക സംവിധാനങ്ങൾ സംരക്ഷിക്കുന്നതിനായി മനുഷ്യാവകാശ സംഘടനകളും പരിസ്ഥിതി സംഘടനകളും വാദിക്കുന്ന മനുഷ്യാവകാശമാണ് റൈറ്റ് ടു എ ഹെൽത്തി ഇൻവൈറൻമൻറ്റ്. 2021 ഒക്ടോബറിൽ HRC/RES/48/13-ൽ നടന്ന 48-ാമത് സെഷനിൽ ഐക്യരാഷ്ട്രസഭയുടെ മനുഷ്യാവകാശ കൗൺസിൽ ഈ അവകാശം അംഗീകരിച്ചു.
സംസ്ഥാനത്തിന്റെ പങ്ക്
അവകാശം പരിസ്ഥിതി നിയമങ്ങൾ നിയന്ത്രിക്കുന്നതിനും നടപ്പിലാക്കുന്നതിനും, മലിനീകരണം നിയന്ത്രിക്കുന്നതിനും, പരിസ്ഥിതി പ്രശ്‌നങ്ങളാൽ ബുദ്ധിമുട്ടുന്ന സമൂഹങ്ങൾക്ക് നീതിയും സംരക്ഷണവും നൽകാനും സംസ്ഥാനത്തിന്റെ നിയമബാദ്ധ്യത സംജാതമാക്കുന്നു. കാലാവസ്ഥാ വ്യതിയാന വ്യവഹാരങ്ങൾക്കും മറ്റ് പാരിസ്ഥിതിക പ്രശ്നങ്ങൾക്കും പാരിസ്ഥിതിക നിയമപരമായ മുൻകരുതലുകൾ സൃഷ്ടിക്കുന്നതിനുള്ള ഒരു പ്രധാന അവകാശമാണ് ആരോഗ്യകരമായ പരിസ്ഥിതിയ്ക്കുള്ള അവകാശം.
അന്താരാഷ്ട്ര സമീപനങ്ങൾ
ചരിത്രപരമായി, മനുഷ്യാവകാശങ്ങളെക്കുറിച്ചുള്ള സാർവത്രിക പ്രഖ്യാപനം, സിവിൽ, രാഷ്ട്രീയ അവകാശങ്ങൾക്കുള്ള അന്താരാഷ്ട്ര ഉടമ്പടി അല്ലെങ്കിൽ സാമ്പത്തിക, സാമൂഹിക, സാംസ്കാരിക അവകാശങ്ങളെക്കുറിച്ചുള്ള അന്താരാഷ്ട്ര ഉടമ്പടി എന്നിവ പോലുള്ള ഐക്യരാഷ്ട്രസഭയുടെ പ്രധാന മനുഷ്യാവകാശ രേഖകൾ ആരോഗ്യകരമായ അന്തരീക്ഷത്തിനുള്ള അവകാശത്തെ അംഗീകരിക്കുന്നില്ല. 1972-ലെ സ്റ്റോക്ക്‌ഹോം പ്രഖ്യാപനം അവകാശത്തെ അംഗീകരിക്കുന്നു. എന്നാൽ അത് നിയമപരമായി ബാധ്യതയുള്ള ഒരു രേഖയല്ല. 1992-ലെ റിയോ പ്രഖ്യാപനം മനുഷ്യാവകാശങ്ങളുടെ ഭാഷ ഉപയോഗിക്കുന്നില്ല, എന്നിരുന്നാലും വ്യക്തികൾക്ക് പാരിസ്ഥിതിക കാര്യങ്ങൾ, തീരുമാനങ്ങൾ എടുക്കുന്നതിലെ പങ്കാളിത്തം, നീതിയിലേക്കുള്ള പ്രവേശനം എന്നിവ സംബന്ധിച്ച വിവരങ്ങളിലേക്ക് പ്രവേശനം ഉണ്ടായിരിക്കുമെന്ന് പ്രസ്താവിക്കുന്നു. നിലവിൽ നിർദ്ദേശിച്ചിരിക്കുന്ന യുഎൻ പ്രമേയം, പരിസ്ഥിതിക്കുള്ള ആഗോള ഉടമ്പടി, അംഗീകരിക്കപ്പെട്ടാൽ, ഇത് ആരോഗ്യകരമായ പരിസ്ഥിതിക്കുള്ള അവകാശം ഉൾപ്പെടുത്തുന്ന ആദ്യത്തെ യുഎൻ മനുഷ്യാവകാശ ഉപകരണമായിരിക്കും.
യുഎന്നിലെ 150-ലധികം സംസ്ഥാനങ്ങൾ നിയമനിർമ്മാണം, വ്യവഹാരം, ഭരണഘടനാ നിയമം, ഉടമ്പടി നിയമം അല്ലെങ്കിൽ മറ്റ് നിയമപരമായ അധികാരങ്ങൾ എന്നിവയിലൂടെ ഏതെങ്കിലും രൂപത്തിൽ സ്വതന്ത്രമായി അവകാശം അംഗീകരിച്ചിട്ടുണ്ട്. മനുഷ്യരുടെയും ജനങ്ങളുടെയും അവകാശങ്ങൾ സംബന്ധിച്ച ആഫ്രിക്കൻ ചാർട്ടർ, മനുഷ്യാവകാശങ്ങൾ സംബന്ധിച്ച അമേരിക്കൻ കൺവെൻഷൻ, എസ്കാസു ഉടമ്പടി, മനുഷ്യാവകാശങ്ങളെക്കുറിച്ചുള്ള അറബ് ചാർട്ടർ, ആസിയാൻ മനുഷ്യാവകാശ പ്രഖ്യാപനം എന്നിവയിൽ ഓരോന്നിനും ആരോഗ്യകരമായ അന്തരീക്ഷത്തിനുള്ള അവകാശം ഉൾപ്പെടുന്നു. കുട്ടികളുടെ അവകാശങ്ങൾ സംബന്ധിച്ച കൺവെൻഷൻ പോലുള്ളവ പരിസ്ഥിതി പ്രശ്‌നങ്ങളെ പരാമർശിക്കുന്നു. കാരണം അവ ഈ സാഹചര്യത്തിൽ കുട്ടികളുടെ അവകാശങ്ങളുടെ ചട്ടക്കൂടിന്റെ ശ്രദ്ധയുമായി ബന്ധപ്പെട്ടിരിക്കുന്നു.
മനുഷ്യാവകാശങ്ങളെയും പരിസ്ഥിതിയെയും കുറിച്ചുള്ള യുഎൻ പ്രത്യേക റിപ്പോർട്ടർമാരായ ജോൺ എച്ച്. നോക്സും (2012–2018) ഡേവിഡ് ആർ. ബോയിഡും (2018–) അന്താരാഷ്ട്ര നിയമത്തിൽ ഈ അവകാശങ്ങൾ എങ്ങനെ ഔപചാരികമാക്കാം എന്നതിനെക്കുറിച്ച് ശുപാർശകൾ നൽകിയിട്ടുണ്ട്. 2020-ൽ, യുഎൻ തലത്തിലുള്ള നിരവധി കമ്മിറ്റികളും ന്യൂയോർക്ക് സിറ്റി ബാർ പോലെയുള്ള പ്രാദേശിക നിയമ സമൂഹങ്ങളും ഇത് അംഗീകരിച്ചു.
മനുഷ്യാവകാശങ്ങളോടും കാലാവസ്ഥാ വ്യതിയാനത്തോടുമുള്ള അന്താരാഷ്ട്ര സമീപനത്തിന്റെ കാതലാണ് ആരോഗ്യകരമായ അന്തരീക്ഷത്തിനുള്ള അവകാശം കാലാവസ്ഥാ വ്യതിയാനം മനുഷ്യാവകാശങ്ങളിൽ ഉണ്ടാക്കുന്ന പ്രത്യാഘാതങ്ങൾ ഈ വിഷയത്തിൽ പതിവായി ചോദിക്കുന്ന ചോദ്യങ്ങളുള്ള ഒരു വസ്തുതാ ഷീറ്റിൽ OHCHR അവതരിപ്പിക്കുന്നു.
അവലംബം
വർഗ്ഗം:മനുഷ്യാവകാശം
ദ കോൺജൂറിങ്ങ്
ജൂലായ് 19, 2013 -ൽ ചിത്രം യുഎസിലും കാനഡയിലും പ്രദർശനത്തിനെത്തി. യുകെ യിലും ഇന്ത്യയിലും ആഗസ്റ്റ് 6 -ന് ആണ് ചിത്രം പുറത്തിറങ്ങിയത്. 20 ദശലക്ഷം ഡോളർ ചിലവിൽ നിർമിച്ച ചിത്രം മികച്ച പ്രതികരണം നേടുകയും ലോകമെമ്പാടും ആയി 318 ദശലക്ഷം ഡോളർ വരുമാനം നേടുകയും ചെയ്തു. ഹൊറർ ശ്രേണിയിൽ   എക്കാലത്തെയും ഏറ്റവും വരുമാനം നേടുന്ന ചിത്രങ്ങളിൽ ഒന്നാണ് ദ കോൺജൂറിങ്. ചിത്രത്തിന്റെ രണ്ടാം ഭാഗമായ  ദ കോൺജൂറിങ്ങ് 2, ജൂൺ 10, 2016- ന് പുറത്തിറങ്ങി.
ഇതിവൃത്തം
1971 -ൽ റോജർ-കാരോലിൻ പെറോൺ ദമ്പതികൾ തങ്ങളുടെ മക്കളായ ആൻഡ്രിയ, നാൻസി, ക്രിസ്റ്റീൻ, സിൻഡി പിന്നെ ഏപ്രിൽ എന്നിവരോടൊപ്പം ഒരു പഴയ ഫാം ഹൗസിലേക്ക് താമസം മാറ്റുന്നു. വളർത്തുനായ ആയ സാഡി വീട്ടിലേക്കു പ്രവേശിക്കാൻ തയ്യാറാവാത്തതും പെൺകുട്ടികളിൽ ഒരാൾ വീട്ടിൽ ഒരു നിലവറ കണ്ടെത്തിയതും ഒഴിച്ചാൽ വീടുമാറ്റം സുഗമമായി നടന്നു.
ആദ്യ രാത്രികളിൽ ചില അസാധാരണ സംഭവങ്ങൾ നടന്നു. വളർത്തുനായ മുറ്റത്ത് ചത്തു കിടക്കുന്നത് കാണപ്പെട്ടു. വീട്ടിലെ എല്ലാ ക്ലോക്കുകളും പുലർച്ചെ കൃത്യം 3.07 പ്രവർത്തനം നിലക്കും. ഒരു രാത്രി, ക്രിസ്റ്റീൻ ഒരു ആത്മാവിനെ കാണാനിടയാവുകയും ഉറക്കെ നിലവിളിക്കുകയും ചെയ്യുന്നു. കാരോലിൻ തുണികൾ അടക്കിവെക്കുന്നതിനിടെ ഹാളിൽ കയ്യടി ശബ്ദം കേൾക്കുകയും നോക്കുമ്പോൾ നിലവറയിലേക്കുള്ള വാതിൽ പയ്യെ തുറക്കുന്നതും കണ്ടു. അന്വേഷിക്കാൻ തീപ്പെട്ടി വെളിച്ചവുമായി നിലവറയിൽ ഇറങ്ങിയ കാരോലിനു മുന്നിൽ ഒരു ആത്മാവ് പ്രത്യക്ഷപ്പെടുകയും അവളെ നിലവറയിൽ കുടുക്കികളയുകയും ചെയ്യുന്നു. ഇതേ നിമിഷം തന്നെ ആൻഡ്രിയെയും സിൻഡിയെയും അലമാരയുടെ മുകളിൽ നിന്ന് ഒരു പ്രേതം ആക്രമിക്കുന്നു.
പ്രേതബാധ ഒഴിപ്പിക്കുന്നതിൽ വിദഗ്ദ്ധരായ എഡ് വാറനെയും ലൊറെയ്ൻ വാറനെയും സമീപിക്കാൻ കാരോലിൻ തീരുമാനിക്കുന്നു. പ്രാഥമിക നിരീക്ഷണത്തിൽ പ്രേതബാധ ഉണ്ടെന്നു കണ്ടെത്തിയ വാറൻ ദമ്പതികൾ ബാധയൊഴിപ്പിക്കൽ വേണ്ടിവരുമെന്ന തീരുമാനത്തിൽ എത്തി. എന്നാൽ ഇതിന് അനുമതി ലഭിക്കണമെങ്കിൽ പള്ളി മുൻപാകെ തെളിവ് സമർപ്പിക്കേണ്ടി വരും.
വീടിന്റെ ചരിത്രം വിശകലനം ചെയ്ത വാറൻ ദമ്പതികൾ, ബാത്‌ഷെബാ എന്ന് പേരുള്ള ഒരു സ്ത്രീയുടെ കൈവശം ആയിരുന്നു ഒരിക്കൽ വീട് എന്ന് കണ്ടെത്തി. ദുർമന്ത്രവാദിനി ആയി അറിയപ്പെട്ടിരുന്ന അവർ തന്റെ കുട്ടിയെ ബലികൊടുത്തശേഷം ആത്മഹത്യ ചെയ്യുകയായിരുന്നു. ഒരിക്കൽ 200 ഏക്കറിലധികം ഉണ്ടായിരുന്ന സ്ഥലം പിന്നെ പല കഷ്ണങ്ങളായി വിൽക്കുകയുണ്ടായി. ഇവിടെ നിർമിച്ച വീടുകളിൽ എല്ലാം നിരവധി കൊലപാതകങ്ങളും ആത്മഹത്യകളും നടന്നിട്ടുണ്ട്.
വാറൻ ദമ്പതികൾ തെളിവുകൾ പള്ളി മുൻപാകെ സമർപ്പിക്കാൻ പോകുന്ന സമയം പെറോൺ കുടുംബം ഒരു ഹോട്ടലിൽ അഭയം തേടുന്നു. തിരികെ വരുന്ന സമയത്ത് വാറൻ ദമ്പതികളുടെ മകളായ ജൂഡിയെ ബാത്‌ഷെബയുടെ ആത്മാവ് ആക്രമിക്കുന്നു. തക്കസമയത്ത് എഡ് വാറൻ എത്തിച്ചേരുന്നതിനാൽ കുട്ടിക്ക് ഒന്നും സംഭവിക്കുന്നില്ല.
ബാത്‌ഷെബയുടെ ആത്മാവ് കയറിക്കൂടിയ കാരോലിൻ മക്കളായ ക്രിസ്റ്റീനെയും ഏപ്രിലിനെയും കൂട്ടി വീട്ടിലേക്ക് മടങ്ങുന്നു. എഡ്, ലൊറെയ്ൻ, റോജർ, രണ്ടു അനുയായികൾ, ഒരു പോലീസ് ഓഫിസർ എന്നിവർ വീട്ടിലേക്ക് വേഗം തിരിക്കുന്നു. വീടിന്റെ നിലവറയിൽ ക്രിസ്റ്റീനിനേ വധിക്കാൻ ശ്രമിക്കുന്നതിനിടെ അവർ എത്തിച്ചേരുകയും തടയുകയും ചെയ്യുന്നു. അനുമതിക്ക് കാത്തുനിൽക്കാതെ ബാധയൊഴിപ്പിക്കൽ ഉടനെ നടത്താൻ എഡ് തീരുമാനിക്കുന്നു. കസേരയിൽ ബന്ധിപ്പിക്കപ്പെട്ട കാരോലിൻ ഇടക്ക് മോചിതയാവുകയും ഏപ്രിലിനെയും വധിക്കാൻ ശ്രമിക്കുകയും ചെയ്യുന്നു. എന്നാൽ ലൊറെയ്ൻ അവരുടെ ശ്രദ്ധ തിരിക്കുന്നതിൽ വിജയിക്കുകയും അത് വഴി ബാധയൊഴിപ്പിക്കൽ പൂർത്തിയാക്കാൻ കഴിയുകയും ചെയ്യുന്നു.
അവലംബം
വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
ഷേർഷാഹ് സയ്യിദ്
ഒരു പാകിസ്ഥാൻ വൈദ്യനും സർജനുമായ ഷേർഷാഹ് സയ്യിദ് (ജനനം: മാർച്ച് 26, 1953) 2010 പാകിസ്ഥാൻ വെള്ളപ്പൊക്കത്തിന് ഇരയായവർക്ക് അടിയന്തര വൈദ്യസഹായം നൽകുന്നതിൽ പങ്കാളിയായിരുന്നു. 2007 മുതൽ 2010 വരെ പാകിസ്ഥാനിലെ സൊസൈറ്റി ഓഫ് ഒബ്സ്റ്റട്രിക്ക്‌സ് ആൻഡ് ഗൈനക്കോളജിസ്റ്റ്സ് പ്രസിഡന്റായിരുന്നു അദ്ദേഹം. ഇന്റർനാഷണൽ സൊസൈറ്റി ഓഫ് ഫിസ്റ്റുല സർജൻസ് ഇപ്പോഴത്തെ പ്രസിഡന്റാണ് അദ്ദേഹം (ഐസോഫ്സ്)
അവലംബം
വർഗ്ഗം:1953-ൽ ജനിച്ചവർ
പോഹ് മ്യൂസിയം
അമേരിക്കൻ ഐക്യനാടുകളിലെ ന്യൂ മെക്സിക്കോ പോജോക്യൂയിലെ യുഎസ് റൂട്ട് 84-ൽ സ്ഥിതി ചെയ്യുന്ന ഒരു മ്യൂസിയമാണ് പോഹ് മ്യൂസിയം (Tewa poeh, "pathway") പ്യൂബ്ലാൻ ജനതയുടെ പ്രത്യേകിച്ച് സംസ്ഥാനത്തിന്റെ വടക്കുഭാഗത്തെ തേവ ജനതയുടെ കലയെയും, സംസ്കാരത്തെയും കാണിക്കുന്നു. 1987 ൽ പോജോക്യൂ പ്യൂബ്ലോ ആണ് ഇത് സ്ഥാപിച്ചത്. പോഹ് സെന്ററിൽ ആണ് ഇത് സ്ഥാപിച്ചിരിക്കുന്നത്. മ്യൂസിയത്തിൽ പ്രദർശനങ്ങളും സംഘടിപ്പിക്കുന്നതു കൂടാതെ ശാശ്വത പ്രദർശനങ്ങളുടെയും പരിപാടികളുടെയും വലിയ ശേഖരമാണ് ഇവിടെയുള്ളത്. മ്യൂസിയത്തിന്റെ റെക്കോർഡുകളുടെ ഭാഗമായ ഓറൽ ഹിസ്റ്ററീസ് ഡോക്യുമെന്ററി മ്യൂസിയത്തിൽ പ്രവർത്തിച്ചിട്ടുണ്ട്. 38 തേവജനതയിലെ മുതിർന്നവർ അവരുടെ ജീവിതത്തെക്കുറിച്ച് കഥകൾ അവതരിപ്പിച്ചു. ഈ വിവരങ്ങൾ തേവയിലും ഇംഗ്ലീഷിലും ലഭ്യമാണ്.
പുറം കണ്ണികൾ
വർഗ്ഗം:ന്യൂ മെക്സിക്കോയിലെ ആർട്ട് മ്യൂസിയങ്ങൾ
റൊബർതൊ ബെനീഞ്ഞി
റൊബർതൊ ബെനീഞ്ഞി (Roberto Benigni) ഇറ്റാലിയൻ,സിനിമ സംവിധായകൻ, നടൻ,എഴുത്തുകാരൻ എന്നീ നിലകളിൽ പ്രശസ്തൻ,1952 ഒക്ടോബർ 27 ന് ജനനം. മമിങ്ങിൽ പ്രശസ്തനായിരുന്നു.1972 ൽ പ്രാറ്റോയിൽ വെച്ച് നാടകനടനായി രംഗത്തെത്തി.1998 ലെ കാൻചലചിത്രമേളയിലുംരോസ്കാറിലും പുരസ്കാരങ്ങൾ നേടിയ ലൈഫ് ഈസ് ബ്യൂട്ടിഫുൾ എന്ന സിനിമസംവിധാനം ചെയ്തതോടെ ലോക സിനിമയിലെ പ്രഗല്ഭർക്കൊപ്പം സ്ഥാനം ലഭിച്ചു.
കുത്തകപ്പാട്ടം
ഒരു കുടിയായ്‌മാവകാശമാണ് കുത്തകപ്പാട്ടം. ഇതിലെ വ്യവസ്ഥ പ്രകാരം വസ്‌തുക്കളോ അവയിലെ വൃക്ഷങ്ങളോ രണ്ടുംകൂടിയോ പണമായോ സാധനങ്ങളായോ പ്രതിഫലം പറ്റിക്കൊണ്ട്‌ പാട്ടത്തിനു കൊടുക്കുകയാണ്‌ ചെയ്യുന്നത്. പ്രധാനമായും തിരുവിതാംകൂറിലെ ശ്രീപാദം വക ഭൂമികളും ശ്രീപണ്ടാരവക ഭൂമികളുമാണ്‌ കുത്തകപ്പാട്ടത്തിനു നല്‌കിയിരുന്നത്‌.
1959-ലെ വ്യവസ്ഥ പ്രകാരം ശ്രീപാദം നിയമത്തിൽ കൊട്ടാരത്തിനു നഷ്‌ടപരിഹാരം നല്‌കിക്കൊണ്ട്‌ കുടിയാന്‌ ഭൂമിയിൽ കൈവശാവകാശം നല്‌കുന്നു. ശ്രീപാദംവക വസ്‌തുക്കളിന്മേലുള്ള കൊട്ടാരത്തിന്റെ സകല അധികാരങ്ങളും അവകാശങ്ങളും താത്‌പര്യങ്ങളും സർക്കാരിൽ നിക്ഷിപ്‌തമാകുകയും ഒപ്പം കൈവശഭൂമിയുള്ളവർക്ക്‌ ഉടമാവകാശം നല്‌കുകയും ചെയ്‌തു. ശ്രീപണ്ടാരവക ഭൂമികളിൽ കുത്തകപ്പാട്ടത്തിനു പുറമേ ഒറ്റി, ജന്മം, കുടിജന്മം എന്നിങ്ങനെ പല നിലനിന്നിരുന്നു.
എടക്കര ഗ്രാമപഞ്ചായത്ത്
മലപ്പുറം ജില്ലയിലെ, നിലമ്പൂർ താലൂക്കിൽ, നിലമ്പൂർ ബ്ളോക്കിലാണ് 58.09 ചതുരശ്രകിലോമീറ്റർ വിസ്തീർണ്ണമുള്ളാ എടക്കര ഗ്രാമപഞ്ചായത്ത് സ്ഥിതി ചെയ്യുന്നത്. 1963-ൽ രൂപീകൃതമായ എടക്കര പഞ്ചായത്ത് വനപ്രദേശങ്ങളാൽ സമ്പന്നമാണ്. ഈ ഗ്രാമപഞ്ചായത്തിന് 16 വാർഡുകളാണുള്ളത്.
കൊച്ചി രാജ്യത്തെ ഉദ്യോഗപ്പേരുകൾ
കൊച്ചിനാട്ടുരാജ്യത്തെ ഭരണകൂടം 1871 (കൊ.വ 1046)പുറത്തിറക്കിയ കൊച്ചിസർക്കാർ പഞ്ചാംഗത്തിൽ നിന്നും അന്നു നിലവിലുരുന്ന ഔദ്യോഗികനാമങ്ങൾ താഴെചേർക്കുന്നു.
ഖജാന
സാമ്പത്തികകാര്യങ്ങളുടെ ഉത്തരവാദിത്തമുള്ളവരാണ് ഖജാനയുടെ ഉദ്യോഗസ്ഥർ
കോവിലകം
രാജകുടുംബാംഗങ്ങടെ,വസതികളുടേയും,വസ്തുക്കളുടേയും ചുമതല വഹിക്കുന്ന ഉദ്യോഗസ്ഥർ.
അവലംബം
വർഗ്ഗം:ഉദ്യോഗസ്ഥർ
കുളക്കട
കൊല്ലം ജില്ലയിൽ കൊട്ടാരക്കര താലൂക്കിൽ വെട്ടിക്കവല ബ്ലോക്കിൽ ഉൾപ്പെടുന്ന ഗ്രാമപ്പഞ്ചായത്തിന്റെ ഭാഗമായ പ്രദേശമാണ്. പത്തനംതിട്ട ജില്ലയുടെയും കൊല്ലം ജില്ലയുടെയും അതിരിലാണ് ഈ സ്ഥലം. ഇടയ്ക്ക് കല്ലടയാർ അതിരിടുന്നു. കല്ലടയാറിന്റെ പത്തനംതിട്ട ഭാഗം ഏനാത്ത് എന്നറിയപ്പെടുന്നു.
അതിരുകൾ
കല്ലടയാർ വടക്കും പടിഞ്ഞാറും കിഴക്കും അതിരിടുന്നു. തെക്കുഭാഗത്ത് തെക്കേത്തേരി
എമിറേറ്റ്സ് ലൂണാർ മിഷൻ
മുഹമ്മദ് ബിൻ റാഷിദ് സ്‌പേസ് സെന്റർ (എംബിആർഎസ്‌സി) ആണ് ഈ  ദൗത്യം നടത്തുന്നത്. റാഷിദ് എന്ന ചാന്ദ്ര റോവർ ചന്ദ്രനിലേക്ക് ഐസ്‌പേസിന്റെ ഹകുട്ടോ -ആർ മിഷൻ 1 എന്ന ലാൻഡറിൽ അയച്ചു. 2022 ഡിസംബർ 11 ന് ഫാൽക്കൺ 9 ബ്ലോക്ക് 5 റോക്കറ്റിൽ ഇത് വിക്ഷേപിച്ചു, ഈ റോവർ അറ്റ്ലസ് കാർട്ടറിൽ ഇറങ്ങും.
രണ്ട് ഹൈ റെസല്യൂഷൻ ക്യാമറകൾ, ചെറിയ വിശദാംശങ്ങൾ പകർത്താൻ ഒരു മൈക്രോസ്കോപ്പിക് ക്യാമറ, ഒരു തെർമൽ ഇമേജിംഗ് ക്യാമറ എന്നിവ റാഷിദിൽ സജ്ജീകരിച്ചിട്ടുണ്ട്. ചന്ദ്രന്റെ പ്ലാസ്മയെക്കുറിച്ച് പഠിക്കാൻ രൂപകൽപ്പന ചെയ്ത ഒരു ലാംഗ്മുയർ പേടകവും റോവർ വഹിക്കും, കൂടാതെ ചന്ദ്രന്റെ പൊടി എന്തുകൊണ്ടാണ് ഇത്രയധികം ഒട്ടിപ്പിടിക്കുന്നത് എന്ന് വിശദീകരിക്കാനും ഇത് ശ്രമിക്കും. ചന്ദ്രോപരിതലം, ചന്ദ്രോപരിതലത്തിലെ ചലനശേഷി, വ്യത്യസ്ത പ്രതലങ്ങൾ ചന്ദ്രകണങ്ങളുമായി എങ്ങനെ ഇടപെടുന്നു തുടങ്ങിയ കാര്യങ്ങൾ റോവർ പഠിക്കും.
കാതറീൻ സെറ്റ ജോൺസ്
കാതറീൻ സെറ്റ ജോൺസ് (/ˈziːtə/; ജനനം : 25 സെപ്റ്റംബർ 1969)  വെയിൽസിൽനിന്നുള്ള ഒരു നടിയാണ്. സ്വാൻസീയിൽ ജനിക്കുകയും വളരുകയം ചെയ്ത കാതറീൻ വളരെ ചെറുപ്പത്തിൽത്തന്നെ ഒരു അഭിനേത്രിയാകണമെന്ന ആഗ്രഹം കൊണ്ടുനടന്നിരുന്നു. ലണ്ടനിലെ ആർട്സ് എഡ്യൂക്കേഷണൽ സ്കൂളിൽ പഠനം നടത്തിയിരുന്നു. ഫ്രഞ്ച്-ഇറ്റാലിയൻ സിനിമായ 1001 Nights (1990) ആയിരുന്നു ആദ്യചിത്രം. അതിനുശേഷം ബ്രീട്ടീഷ് The Darling Buds of May (1991–93) പോലെയുള്ള ടെലിവിഷൻ സീരിയലുകളിൽ സജീവമായി.
ഗാരോ ഭാഷ
മേഘാലയിലെ ഗാരോ മലനിരകളിൽ സംസാരിക്കുന്ന ഭാഷയാണ് ഗാരോ. സമീപ പ്രദേശങ്ങളായ അസ്സം, ബംഗ്ലാദേശ് എന്നിവടങ്ങളിലും ഗാരോ ഭാഷ ഉപയോഗിക്കുന്നു.
റോക്സെയ്ൻ ഹേവാർഡ്
ഒരു ദക്ഷിണാഫ്രിക്കൻ അഭിനേത്രിയാണ് റോക്‌സെൻ ഹേവാർഡ് (ജനനം: റോക്‌സെൻ ജോസഫിൻ ഹേവാർഡ്, 7 മെയ് 1991). സിബിബിസിക്ക് വേണ്ടി ലിയോനാർഡോ (ടിവി സീരീസ്), ഇ4, ബ്ലഡ് ഡ്രൈവ് (ടിവി സീരീസ്) എന്നിവയ്‌ക്കായുള്ള ലിയനാർഡോ (ടിവി സീരീസ്), ഡെത്ത് റേസ് 3: ഇൻഫെർനോ ഉൾപ്പെടെയുള്ള ഫീച്ചർ ഫിലിമുകൾ എന്നിവ ഉൾപ്പെടുന്ന യൂണിവേഴ്സൽ പിക്ചേഴ്സ് നിർമ്മിച്ച നിരവധി ദക്ഷിണാഫ്രിക്കൻ, ബ്രിട്ടീഷ്, അമേരിക്കൻ ടെലിവിഷൻ ഷോകളിൽ അവർ പ്രത്യക്ഷപ്പെട്ടിട്ടുണ്ട്. തിയേറ്ററിൽ, എറിക് എബ്രഹാമിന്റെ ദി ഫുഗാർഡ് തിയേറ്ററിലെ ഷേക്സ്പിയർ ഇൻ ലവ് ഉൾപ്പെടെ ദക്ഷിണാഫ്രിക്കയിലെ ഏറ്റവും ആദരണീയമായ ചില തിയേറ്ററുകൾക്ക് വേണ്ടി ഹേവാർഡ് പ്രധാന വേഷങ്ങൾ ചെയ്തിട്ടുണ്ട്.
2015-ൽ, 2015 നവംബറിൽ പ്രീമിയർ ചെയ്ത സോണി പിക്‌ചേഴ്‌സ് ടെലിവിഷൻ നിർമ്മിച്ച നാറ്റ് ജിയോ തിരക്കഥയെഴുതിയ സെയിന്റ്‌സ് ആൻഡ് സ്‌ട്രേഞ്ചേഴ്‌സ് എന്ന രണ്ട് ഭാഗങ്ങളുള്ള സിനിമയിൽ സൂസന്ന വൈറ്റിന്റെ വേഷം ഹേവാർഡ് അവതരിപ്പിച്ചു. 2015 ജൂണിൽ, റോക്‌സാൻ ആക്ഷൻ/ത്രില്ലർ ഫീച്ചർ ഫിലിമായ ആക്‌സിഡന്റ് എന്ന സിനിമയുടെ ചിത്രീകരണം പൂർത്തിയാക്കി. അതിൽ കരോളിൻ എന്ന പ്രധാന കഥാപാത്രത്തെ അവതരിപ്പിച്ചു. ചിത്രം 2017 ഡിസംബറിൽ പ്രദർശിപ്പിച്ചു.
ഹേവാർഡ് സ്വയരക്ഷ കഴിവുകളിലൂടെ വ്യക്തികളെ ശാക്തീകരിക്കുന്നതിൽ ശ്രദ്ധ കേന്ദ്രീകരിച്ച് ദക്ഷിണാഫ്രിക്കയ്‌ക്ക് ചുറ്റും സെമിനാറുകൾ നടത്തിയിട്ടുള്ള ഹേവാർഡ് മനുഷ്യാവകാശങ്ങളുടെയും സ്വയം പ്രതിരോധത്തിന്റെയും വക്താവാണ്. 2017-ൽ, മനുഷ്യക്കടത്തിനെയും ആധുനിക കാലത്തെ അടിമത്തത്തെയും കുറിച്ച് അവബോധം സൃഷ്ടിക്കാൻ ലക്ഷ്യമിട്ടുള്ള ഓപ്പൺ യുവർ ഐസ് ഹേർഡ് പി‌എസ്‌എ എന്ന പേരിൽ പൊതു സേവന പ്രഖ്യാപനത്തിനായി ഹേവാർഡ് ആദ്യമായി സംവിധാനം ചെയ്തു.
മുൻകാലജീവിതം
ദക്ഷിണാഫ്രിക്കയിലെ ജോഹന്നാസ്ബർഗിൽ ഹേവാർഡ് ജനിച്ചു. അഭിനയം ഒരു കരിയറായി സ്വീകരിക്കാനുള്ള അവരുടെ തീരുമാനത്തെ പിന്തുണച്ചത് മാതാപിതാക്കളാണ്. ആറാം വയസ്സിൽ നൃത്തം, പാട്ട്, പിയാനോ പാഠങ്ങൾ എന്നിവയ്‌ക്കൊപ്പം നാടക പരിശീലനം ആരംഭിച്ചു. ആറ് വയസ്സുള്ളപ്പോൾ അവർ തന്റെ ആദ്യ അഭിനയ ഏജൻസിയിൽ ചേർന്നു. തുടർന്ന് അവരുടെ ആദ്യത്തെ ടെലിവിഷൻ പരസ്യം ബുക്ക് ചെയ്തു. ഹൈസ്കൂളിനുശേഷം, ഹേവാർഡ് നാടകം, നൃത്തം, സംഗീത നാടകം എന്നിവ പഠിക്കാൻ തുടങ്ങി.
കരിയർ
2002-ൽ ഹേവാർഡിന് 11 വയസ്സുള്ളപ്പോൾ, അവരുടെ ആദ്യ ടെലിവിഷൻ പരസ്യത്തിൽ അഭിനയിച്ചു. ഹേവാർഡ് പിന്നീട് സിബിസി ടെലിവിഷൻ നാടക പരമ്പരയായ ജോസി-എച്ച് എന്ന സിനിമയിൽ തന്റെ അഭിനയ ജീവിതം ആരംഭിച്ചു. അതിൽ മയക്കുമരുന്ന് അമിതമായി കഴിച്ചതിന് ജോഹന്നാസ്ബർഗ് ജനറൽ ഹോസ്പിറ്റലിൽ പ്രവേശിപ്പിക്കപ്പെട്ട ഡാഫ്‌നി എന്ന യുവ കൗമാരക്കാരിയായി അഭിനയിച്ചു. 'സ്‌മൈൽ' എന്ന് പേരിട്ടിരിക്കുന്ന പരമ്പരയുടെ എപ്പിസോഡ് 9-ൽ ഹേവാർഡ് അതിഥി വേഷത്തിൽ എത്തിയിരുന്നു. 2006-ൽ പ്രീമിയർ ചെയ്ത ഈ പരമ്പര ഒരു സീസണിൽ ഓടി. ജോസി-എച്ച് ചിത്രീകരിച്ചതിന് തൊട്ടുപിന്നാലെ, ക്ലോയി എന്ന പേരിലുള്ള ദുരുപയോഗത്തിന് ഇരയായ യുവതിയായി ഹേവാർഡ് എസ്എബിസിയുടെ ഇസിഡിംഗോയിൽ പ്രത്യക്ഷപ്പെട്ടു.
2011-ൽ, ചാനൽ 4-ലെ കോമഡി സീരീസായ ബീവർ ഫാൾസിൽ ഒരു സമ്മർ ക്യാമ്പ് കൗൺസിലറുടെ വേഷത്തിലാണ് ഹേവാർഡ് ബ്രിട്ടീഷ് ടെലിവിഷനിൽ ആദ്യമായി പ്രത്യക്ഷപ്പെട്ടത്. ഹേവാർഡ് പിന്നീട് അവരുടെ ആദ്യ ഫീച്ചർ ഫിലിമായ ഡെത്ത് റേസ് 3: ഇൻഫെർനോയിൽ ഒരു സഹകഥാപാത്രമായി തിരഞ്ഞെടുക്കപ്പെട്ടു. അവിടെ അവർ ഡഗ്രേ സ്കോട്ട്, വിങ് റേംസ്, ഡാനി ട്രെജോ എന്നിവർക്കൊപ്പം അഭിനയിക്കുന്നു. ഡെത്ത് റേസ് 3: യൂണിവേഴ്സൽ പിക്‌ചേഴ്‌സ് നിർമ്മിച്ച ഇൻഫെർണോ 2012-ൽ പുറത്തിറങ്ങി.
2015-ൽ, സെയിന്റ്‌സ് ആൻഡ് സ്ട്രേഞ്ചേഴ്‌സ് എന്ന പേരിൽ സോണിയും ലിറ്റിൽ എഞ്ചിൻ പ്രൊഡക്ഷൻസും ചേർന്ന് നിർമ്മിച്ച നാറ്റ്ജിയോ രണ്ട് ഭാഗങ്ങളുള്ള സിനിമ ഇവന്റിൽ ഹേവാർഡ് അഭിനയിച്ചു. 1600-കളിൽ മസാച്യുസെറ്റ്‌സിന്റെ വടക്കൻ തീരത്ത് എത്തിയ മെയ്‌ഫ്‌ളവർ കപ്പലിലുണ്ടായിരുന്ന സ്ത്രീകളിൽ ഒരാളായ ഹേവാർഡ് ചരിത്രപുരുഷനായ സൂസന്ന വൈറ്റ് എന്ന കഥാപാത്രത്തെ അവതരിപ്പിക്കുന്നു. ബാരി സ്ലോനെ, വിൻസെന്റ് കാർത്തൈസർ, അന്ന ക്യാമ്പ്, റോൺ ലിവിംഗ്സ്റ്റൺ എന്നിവർക്കൊപ്പം അവർ അഭിനയിക്കുന്നു. ബെവർലി ഹിൽസിലെ സബാൻ തിയേറ്ററിലെ സെയിന്റ്‌സ് ആൻഡ് സ്ട്രേഞ്ചേഴ്‌സിന്റെ പ്രീമിയറിൽ, ഹേവാർഡ് ഉദ്ധരിച്ചു, "ഞാൻ മുമ്പ് കുറച്ച് പീരിയഡ് പീസുകൾ ചെയ്തിട്ടുണ്ട്, പക്ഷേ ഇത് NatGeo യ്ക്ക് വേണ്ടിയുള്ളതിനാൽ ഇത് ചരിത്രപരമായി വളരെ ശരിയാണ്: മുടിയും മേക്കപ്പും മുതൽ അവർ എങ്ങനെ പറഞ്ഞുവെന്ന് വരെ, സെറ്റുകൾ, എല്ലാം ചരിത്രപരമായി ശ്രദ്ധേയമാണ്. അതിനു ചുറ്റുമുള്ളത് അവിശ്വസനീയമായിരുന്നു. നിങ്ങൾ സെറ്റിൽ ആയിരിക്കുമ്പോഴെല്ലാം നിങ്ങൾ സമയത്തിലേക്ക് പിന്നോട്ട് പോകുമെന്ന് തോന്നി.."
2017 ഡിസംബറിൽ പുറത്തിറങ്ങിയ, ആക്‌സിഡന്റ് എന്ന ആക്ഷൻ/ത്രില്ലർ ഫീച്ചർ ഫിലിമിൽ ഹേവാർഡ് അഭിനയിക്കുന്നു.
SyFy Network, Blood Drive എന്ന ഗ്രിൻഡ്‌ഹൗസ് ശൈലിയിലുള്ള സീരീസിൽ മിമി കോക്‌സിന്റെ വേഷമാണ് ഹേവാർഡ് അവതരിപ്പിക്കുന്നത്. 2017 ജൂണിൽ യുഎസ് ടെലിവിഷനിൽ പരമ്പര പ്രദർശിപ്പിച്ചു.
2016-ന്റെ തുടക്കത്തിൽ, ഹേവാർഡ് രണ്ട് തവണ ലോക ചാമ്പ്യനായ ക്വെന്റിൻ ചോങ്ങിനൊപ്പം മുവായ് തായ് പരിശീലനം ആരംഭിച്ചു. അതിനുശേഷം അവർ സ്വയം പ്രതിരോധത്തിൽ ശ്രദ്ധ കേന്ദ്രീകരിച്ച് നിരവധി ശിൽപശാലകൾക്കും സെമിനാറുകൾക്കും ആതിഥേയത്വം വഹിക്കുകയും ദക്ഷിണാഫ്രിക്കയിലെ മനുഷ്യാവകാശങ്ങളുടെയും ശാക്തീകരണത്തിന്റെയും വക്താവായി മാറുകയും ചെയ്തിട്ടുണ്ട്. മനുഷ്യക്കടത്തിനെയും ആധുനിക അടിമത്തത്തെയും കുറിച്ച് അവബോധം വളർത്തുന്നതിനായി ഒരു പബ്ലിക് സർവീസ് അനൗൺസ്‌മെന്റ് (പിഎസ്എ) എഴുതി, നിർമ്മിക്കുകയും സംവിധാനം ചെയ്യുകയും ചെയ്ത ഈ താൽപ്പര്യം അവരുടെ ആദ്യ സംവിധാനത്തിലേക്ക് നയിച്ചു. ഓപ്പൺ യുവർ ഐസ് ഹെർഡ്‌പി‌എസ്‌എ എന്ന പേരിലുള്ള പി‌എസ്‌എ, ഹെർഡ്‌പി‌എസ്‌എയ്‌ക്കായി സൃഷ്‌ടിച്ചതാണ് - ഇത് സിഎൻഎൻ-ൽ പ്രക്ഷേപണം ചെയ്യുന്നതിനായി ഗ്ലോബൽ സസ്റ്റൈനബിലിറ്റി നെറ്റ്‌വർക്ക് സൃഷ്ടിച്ച ഒരു പ്ലാറ്റ്‌ഫോമാണ്. ക്വിൻസി ജോൺസ്, വെസ്‌ലി സ്‌നൈപ്‌സ്, ജോസഫ് ഫിയന്നസ് എന്നിവരുൾപ്പെടെയുള്ള വിധികർത്താക്കളുള്ള ഒരു അന്താരാഷ്ട്ര PSA മത്സരത്തിൽ ഇത് ലോകമെമ്പാടും രണ്ടാമതായി തിരഞ്ഞെടുക്കപ്പെട്ടു. ഇത് അന്താരാഷ്ട്ര തലത്തിലും ദക്ഷിണാഫ്രിക്കയിലെ ഏറ്റവും കൂടുതൽ ആളുകൾ കാണുന്ന നെറ്റ്‌വർക്കുകളിൽ ഒന്നായ SABC 3 ലും പ്രക്ഷേപണം ചെയ്തു.
2017 ഒക്ടോബറിൽ ഹേവാർഡ് സ്റ്റേജിലേക്ക് മടങ്ങിയെത്തി, അവിടെ ദി ഫുഗാർഡ് തിയേറ്ററിലെ ഹിറ്റ് വെസ്റ്റ് എൻഡ് സ്മാഷ് ഹിറ്റ് കോമഡി ഷേക്സ്പിയർ ഇൻ ലൗവിൽ വയല ഡി ലെസ്സെപ്സിന്റെ പ്രധാന വേഷം ചെയ്തു. ബ്രോഡ്‌വേ വേൾഡുമായുള്ള ഒരു അഭിമുഖത്തിനിടെ, ഹേവാർഡ് ഉദ്ധരിച്ചു: "ബിസിനസിലെ ഏറ്റവും മികച്ച ചിലർക്കൊപ്പം തത്സമയ പ്രേക്ഷകർക്ക് മുന്നിൽ ലൈറ്റുകൾക്ക് കീഴിൽ സ്റ്റേജിൽ തിരിച്ചെത്തുന്നതിന്റെ ആവേശം വളരെ സവിശേഷവും അത്തരമൊരു ബഹുമതിയുമാണ്. ഇത് അൽപ്പം ഭയപ്പെടുത്തുന്നതായിരുന്നു. ആരംഭിക്കുക, പക്ഷേ റിഹേഴ്സലിനിടെയുള്ള പിന്തുണയും സഖാവും എല്ലാ നാഡികളെയും ചിത്രശലഭങ്ങളാക്കി മാറ്റി." നിർമ്മാണം വിറ്റുതീർന്ന വീടുകളിലേക്കും മാധ്യമങ്ങളിൽ നിന്നും പ്രേക്ഷകരിൽ നിന്നുമുള്ള നിരൂപക പ്രശംസയിലേക്കും ഉയർന്ന ഡിമാൻഡിൽ വ്യാപിച്ചു. ഗ്വിനെത്ത് പാൽട്രോയ്ക്ക് ഒരു അക്കാദമി അവാർഡ് ലഭിച്ച അതേ കഥാപാത്രത്തെ അവതരിപ്പിച്ചതിന് ഹേവാർഡിന് മികച്ച അവലോകനങ്ങൾ ലഭിച്ചു. അവിടെ നിരൂപകർ പറഞ്ഞു, "Roxane Hayward ന്റെ Lady Viola de Lesseps ഭയാനകമായി തുടങ്ങുകയും സാവധാനം നിർമ്മാണത്തിന്റെ ഏറ്റവും മികച്ച ഭാഗത്തേക്ക് മാറുകയും ചെയ്യുന്നു. അവൾ അഭിനയിച്ച ഓരോ സീനിലും അവൾ കേന്ദ്രസ്ഥാനത്ത് എത്തണമെന്ന് ഞാൻ ആഗ്രഹിച്ചു." "ഒരു എൻസെംബിളിന്റെ മികച്ച പ്രകടനം ഉൾപ്പെടെ മൂന്ന് ഫ്ലൂർ ഡു ക്യാപ് അവാർഡുകൾക്ക് ഈ നിർമ്മാണം നാമനിർദ്ദേശം ചെയ്യപ്പെട്ടു.
പുറംകണ്ണികൾ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ വർഗ്ഗം:1991-ൽ ജനിച്ചവർ
കബ്ബൺ പാർക്ക്
ബെംഗളൂരുവിലെ പ്രശസ്തമായ ഒരു പൂന്തോട്ടമാണ് കബ്ബൺ പാർക്ക് (12.97°N 77.6°E). നഗരത്തിന്റെ ഹൃദയഭാഗത്തുള്ള സെന്റ്രൽ ബിസിനസ് ഡിസ്ട്രിക്ടിലാണ് കബ്ബൺ പാർക്ക് സ്ഥിതി ചെയ്യുന്നത്.
1870-ലാണ് അന്നത്തെ മൈസൂർ സംസ്ഥാനത്തിന്റെ ചീഫ് എഞ്ചിനീയർ ആയിരുന്ന റിച്ചാർഡ്‌ സാൻകി കബ്ബൺ പാർക്ക് നിർമ്മിച്ചത്. ഏകദേശം 300 ഏക്കറാണ് പാർക്കിന്റെ വിസ്താരം.
പുറം കണ്ണികൾ
വർഗ്ഗം:ഇന്ത്യയിലെ പാർക്കുകൾ
കി കീൻഗൻ
ഇന്തോനേഷ്യയിലെ ജാവ ദ്വീപിലെ ഒരു നദിയാണ് കി കീൻഗൻ. (കിക്കെംഗൻ; സുന്ദനീസ് "കി" എന്നാൽ "നദി" എന്നാണ് അർത്ഥമാക്കുന്നത്, അതിനാൽ മുഴുവൻ പേരിന്റെയും അർത്ഥം "കീൻഗൻ നദി"; "കി കൈങ്കൻ" എന്നും എഴുതിയിരിക്കുന്നു. ഇന്തോനേഷ്യൻ: സുങ്കൈ കികീൻഗൻ). പ്രധാനമായും പടിഞ്ഞാറൻ ജാവ പ്രവിശ്യയിലെ ഗരുട്ട് റീജൻസിയിൽ കൂടിയും തലസ്ഥാനമായ ജക്കാർത്തയുടെ 210 കിലോമീറ്റർ തെക്കുകിഴക്കായി ഒഴുകുന്നു. ഗരുട്ട് റീജൻസിയിൽ അഗ്നിപർവ്വതങ്ങളാൽ ചുറ്റപ്പെട്ട താഴ്വര പ്രദേശം ഉൾപ്പെടുന്നു. പൊതുവേ, ഗരുട്ടിന് തണുത്തതും ഉഷ്ണമേഖലാ കാലാവസ്ഥയുമാണ് കാണപ്പെടുന്നത്. പടിഞ്ഞാറൻ ജാവയുടെ അതിരുകൾ പടിഞ്ഞാറൻ ദിശയിൽ ജക്കാർത്തയും ബാന്റൻ പ്രവിശ്യയും കിഴക്കു ദിശയിൽ മദ്ധ്യ ജാവയുമാണ്. വടക്ക് ജാവാ കടലും തെക്ക് ഇന്ത്യൻ മഹാസമുദ്രവുമാണുള്ളത്.
സിക്കുറായ് പർവതത്തിൽ നിന്ന് നദി ഒഴുകുകയും ഇന്ത്യൻ മഹാസമുദ്രത്തിലേക്ക് ഗരുട്ട് റീജൻസിയുടെ സിക്കെൻ‌ഗാൻ ബീച്ചിൽ അതിർത്തിയിൽ തസിക്മലയ റീജൻസിയിലേക്ക് ഒഴുകുകയും ചെയ്യുന്നു. ഈ നദിയിൽ 2016-ൽ 12 മെഗാവാട്ട് വൈദ്യുതി ഉൽപാദിപ്പിക്കുന്ന രണ്ട് മൈക്രോഹൈഡ്രോ ഇലക്ട്രിക് പവർ സ്റ്റേഷനുകൾ നിർമ്മിച്ചു.
പരമ്പരാഗത കാർഷിക മേഖലയായതിനാൽ ജലം വ്യാവസായിക മലിനീകരണത്തിൽ നിന്ന് സ്വതന്ത്രമാണ്.
വാട്ടർഷെഡ്
നീരൊഴുക്ക് (ഇന്തോനേഷ്യൻ: ഡെയ്‌റ അലിറാൻ സുങ്കൈ അല്ലെങ്കിൽ DAS) സിക്കെങ്കനും സിലാക്കി നദിയും ചേർന്ന് ഗരുട്ട് റീജൻസിയുടെ തെക്കൻ വാട്ടർഷെഡ് ഏരിയയായി മാറുന്നു. ഇത് തെക്കോട്ട് ഒഴുകുന്നു. ഈ പ്രദേശത്തെ നദികൾ പൊതുവെ ഹ്രസ്വവും ഇടുങ്ങിയതും വടക്കൻ പ്രദേശവുമായി താരതമ്യപ്പെടുത്തുമ്പോൾ കൂടുതൽ താഴ്വരകളുള്ളതുമാണ്. (സിമാനുക് നദി ജാവാ കടലിലേക്ക് വടക്കോട്ട് ഒഴുകുന്നു) സിമാനുക് നദി കരകവിഞ്ഞൊഴുകിയ വെള്ളപ്പൊക്കം, 2016 സെപ്റ്റംബർ 21 ന് ഗരുട്ട് റീജൻസിയിൽ, 7 ജില്ലകൾവരെ നാശനഷ്ടമുണ്ടായി.
ഗരുട്ട് റീജൻസിയിലെ ചില ജില്ലകളിലൂടെ ഒഴുകുന്ന നിരവധി പോഷകനദികളും ജലസംഭരണികളുമുള്ള 55.5 കിലോമീറ്റർ (34.5 മൈൽ) നീളമുള്ള നദിയാണ് കി കീൻഗൻ.
വിനോദസഞ്ചാരികളുടെ ആകർഷണം
നദിയുടെ ഒരു ഭാഗം 2016 നവംബർ മുതൽ ഗരുട്ട് റീജൻസിയിലെ ബഞ്ചർവാംഗി ജില്ലയിലെ “റിവർ ട്യൂബിംഗ് സിക്കെങ്കൻ” ആയി വികസിപ്പിച്ചെടുത്തു. റിവർ ബോർഡിംഗ് ക്ലാസിന്റെ മധ്യനിരയിലെ പ്രതിബന്ധം പുതിയതായി വരുന്നവർക്ക് സുരക്ഷിതമായി ഉപയോഗിക്കാൻ സാധിക്കുന്നു.
അവലംബം
വർഗ്ഗം:ജാവയിലെ നദികൾ
ബ്രിട്ടീഷ് മത്സ്യങ്ങളുടെ ചരിത്രം
യാരെൽ ഒരു ലണ്ടൻ പുസ്തക വിൽപനക്കാരനും ന്യൂസ് ഏജന്റുമായിരുന്നു, പ്രകൃതി ചരിത്രത്തിൽ താൽപ്പര്യം പ്രകടിപ്പിക്കാൻ സമയവും വരുമാനവും ഉണ്ടായിരുന്നു. നിരവധി നാച്ചുറൽ ഹിസ്റ്ററി സൊസൈറ്റികളിലെ പ്രമുഖ അംഗമായിരുന്നു അദ്ദേഹത്തിന്, അദ്ദേഹത്തിന്റെ കാലത്തെ പ്രമുഖ ബ്രിട്ടീഷ് പ്രകൃതിശാസ്ത്രജ്ഞരെ അറിയാമായിരുന്നു. സ്വന്തം ഗ്രന്ഥശാലയും മാതൃകകളുടെ ശേഖരവും, സമാന ചിന്താഗതിക്കാരായ പ്രകൃതിവാദി സുഹൃത്തുക്കളുടെ വിശാലമായ ശൃംഖലയും, തന്റെ രചനകൾക്ക് ആവശ്യമായ വസ്തുക്കൾ ശേഖരിക്കുന്നതിനുള്ള പ്രധാന ലൈബ്രറികളിലേക്കുള്ള പ്രവേശനവും, അവയിൽ ഏറ്റവും പ്രധാനപ്പെട്ടവ ബ്രിട്ടീഷ് മത്സ്യങ്ങളുടെ ചരിത്രവും, 1843 ബ്രിട്ടീഷ് പക്ഷികളുടെ ചരിത്രം.
പൂനേരി പഗഡി
മഹാരാഷ്ട്രയിലെ പൂനെ നഗരത്തിലുള്ള ആളുകൾ വിശേഷാവസരങ്ങളിലും മറ്റും ധരിക്കുന്ന ഒരു പ്രത്യേക തലപ്പാവാണ് പൂനേരി പഗഡി. മറാഠിയിൽ പൂനേരി പഗഡി എന്നാൽ 'പൂനെയിലെ തലപ്പാവ്' എന്നാണ് അർത്ഥം. പത്തൊൻപതാം നൂറ്റാണ്ടുമുതലാണ് ഈ തലപ്പാവ് ഉപയോഗിച്ചു തുടങ്ങിയതെന്നു വിശ്വസിക്കുന്നു. ഒരുകാലത്ത് ബഹുമാനസൂചകമായി ധരിച്ചിരുന്ന തലപ്പാവിനെ ഇപ്പോൾ പ്രായഭേദമന്യേ ഏവരും ധരിക്കുന്നുണ്ട്. പൂനേരി പഗഡിയുടെ മഹത്ത്വവും തനിമയും സംരക്ഷിക്കുന്നതിന്റെ ഭാഗമായി 2009 സെപ്റ്റംബർ 4-ന് ഇതിനെ ഭൂപ്രദേശസൂചികാപദവിയുള്ള ഉൽപ്പന്നങ്ങളുടെ പട്ടികയിൽ ഉൾപ്പെടുത്തി.
ഉപയോഗം
ഒരുകാലത്ത് ബഹുമാനത്തിന്റെയും അഭിമാനത്തിന്റെയും പ്രതീകമായി കരുതിയിരുന്ന പൂനേരി പഗഡിയെ ഇപ്പോൾ വിശേഷാവസരങ്ങളിലും മറ്റും പ്രായഭേദമില്ലാതെ ഏവരും ധരിക്കുന്നുണ്ട്. ഗൊന്തൽ എന്ന കലാരൂപത്തിന്റെ അവതരണത്തിലും നാടകങ്ങളിലും ചലച്ചിത്രങ്ങളിലുമെല്ലാം ഇത് ഉപയോഗിക്കുന്നുണ്ട്. ചിലർ ഇതിനെ ഒരു വിശിഷ്ട വസ്തുവായി കരുതി സുവനീർ ആയും സൂക്ഷിക്കുന്നു.
ഭൂപ്രദേശ സൂചികാപദവി
പൂനെയുടെ സംസ്കാരത്തിന്റെ ഭാഗമായി മാറിയ പൂനേരി പഗഡിയുടെ മഹത്ത്വവും തനിമയും നിലനിർത്തുന്നതിനായി ഭൂപ്രദേശ സൂചികാപദവി നൽകണമെന്ന ആവശ്യത്തോടെ ശ്രീ പൂനേരി പഗഡി സംഘ് എന്ന സംഘടന നടത്തിയ പ്രവർത്തനങ്ങൾ ശ്രദ്ധേയമായിരുന്നു. അതോടെ 2009 സെപ്റ്റംബർ 4-ന് പൂനേരി പഗഡിക്കു ഭൂപ്രദേശസൂചികാപദവി ലഭിച്ചു. അതായത് ഇതിനെ ഒരു ബൗദ്ധിക സമ്പത്തായി കണക്കാക്കുന്നു. പൂനെ നഗരത്തിനു പുറത്ത് നിർമ്മിക്കുന്ന തലപ്പാവിനെ പൂനേരി പഗഡി എന്ന പേരിൽ വിൽക്കുന്നതു തടയാൻ ഇതിലൂടെ സാധിക്കുന്നു.
അവലംബം
വർഗ്ഗം:മഹാരാഷ്ട്രയിലെ ഭൂപ്രദേശസൂചികകൾ
കോട്ടമുറി
വലത്ത്‌|ലഘുചിത്രം|200x200ബിന്ദു|[[മുരിങ്ങൂർ കോട്ടമുറി എന്ന സ്ഥലത്ത് കോട്ടനിന്നിരുന്ന ഭാഗത്തുകൂടെ ഇന്ന് ദേശീയ പാത 47 കടന്നു പോകുന്നു. 2007-ഇൽ എടുത്ത ചിത്രം]] കേരളത്തിലെ തൃശ്ശൂർ ജില്ലയിലെ ചാലക്കുടിയിൽ മുരിങ്ങൂരിൽ സ്ഥിതി ചെയ്യുന്ന ഒരു ചെറിയ ഗ്രാമമാണ് കോട്ടമുറി. ഇംഗ്ലീഷ്: Kottamuri. ടിപ്പു സുൽത്താൻ നടത്തിയ തിരുവിതാംകൂർ ആക്രമണത്തിൽ ഇവിടെ സ്ഥിതി ചെയ്തിരുന്ന നെടുങ്കോട്ട ഭേധിക്കപ്പെട്ടതിനാലാണ് കോട്ടമുറി എന്ന പേരു വന്നത്. മേലൂർ പഞ്ചായത്തിലും ചാലക്കുടി ബ്ലോക്ക് പഞ്ചായത്തിലും വരുന്ന കോട്ടമുറി സമുദ്ര നിരപ്പിൽ നിന്ന് 9 മീറ്റർ ഉയരെ ആണ് സ്ഥിതി ചെയ്യുന്നത്. ദേശീയ പാതയായ എൻ. എച്ച് 544 ഇതിലൂടെ കടന്നു പോകുന്നു. ചാലക്കുടിയിൽ നിന്ന് 3 കിലോ മീറ്ററും തൃശ്ശൂരിൽ നിന്ന് 36 കിലോ മീറ്ററും അകലെയാണീ ഗ്രാമം. തിരുവനന്ത പുരത്തേക്ക് 245 കിലോ മീറ്റർ ദൈർഘയം ഉണ്ട്.
ചരിത്രം
വലത്ത്‌|ലഘുചിത്രം|200x200ബിന്ദു|നെടുംങ്കോട്ടയുടെ കോട്ടവാതിൽ നിന്നിരുന്ന [[ചാലക്കുടി|ചാലക്കുടിയിലെ പാലമുറി എന്ന സ്ഥലത്തെ സ്മാരകം, കോട്ടയുടെ അവശിഷ്ടങ്ങളും കാണാം]] നെടുംകോട്ട, ഇംഗ്ലീഷിൽ: Travancore Lines, ധർമ്മരാജ കാർത്തിക തിരുനാൾ രാമവർമ മഹാരാജാവിന്റെ ഭരണ കാലത്ത് മധ്യ കേരളത്തിന് കുറുകേ നിർമ്മിച്ച, മണ്ണും കല്ലും കൊണ്ടും നിർമ്മിച്ച 56 കി.മീ നീണ്ട വൻമതിൽ ആണ്. ഒരറ്റം കടലിനേയും മറ്റേ അറ്റം പശ്ചിമഘട്ടത്തിലെ ആനമലയേയും ബന്ധിപ്പിച്ചു കൊണ്ടാണ് സ്ഥിതി ചെയ്തിരുന്നത്. 40 മുതൽ 50 അടിവരെ ഉയരവും ഇതിനുണ്ടായിരുന്നു. 56 കി.മീ. ആണ് ഇതിന്റെ നീളം എന്ന് 1926-ല് തിട്ടപ്പെടുത്തുകയുണ്ടായി. പുരാവസ്തു വകുപ്പിന്റെ കീഴിൽ ഇതിന്റെ അവശിഷ്ടങ്ങൾ ഇന്ന് ഒരു സ്മാരകമായി മാത്രം നിലനിൽക്കുന്നു. കൊടുങ്ങല്ലൂർ കോട്ടയും പള്ളിപ്പുറത്തുള്ള കാവൽ കോട്ടയും സമുദ്രമാർഗ്ഗമുള്ള ആക്രമങ്ങൾക്ക് ശക്തമായ പ്രതിരോധം തീർക്കാൻ സാധിക്കുന്നതായിരുന്നു. എന്നാൽ കരമാർഗ്ഗമുള്ള വടക്കു നിന്നുളള ആക്രമണങ്ങൾക്ക് പറ്റിയ പ്രതിരോധം ഇല്ലായിരുന്നു. ഇതാണ് നെടുനോട്ട പണിയാനുള്ള പ്രചോദനം. പടിഞ്ഞാറ് കൃഷ്ണൻകോട്ട മുതൽ കിഴക്ക് സഹ്യനിരകൾ വരെ തുടർച്ചയായുള്ള ഒരു വന്മതിലായിരുന്നു ഇത്.
രാഷ്ട്രീയം
ചാലക്കുടി നിയമസഭാ മണ്ഡലത്തിൽ വരുന്ന കോട്ടമുറിയുടെ ഇപ്പോഴത്തെ എം. എൽ. എ.
റഫറൻസുകൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
എൻഗോസി എസോനു
നൈജീരിയൻ നടിയും മുൻ പത്രപ്രവർത്തകയുമാണ് എൻ‌ഗോസി എസോനു (ജനനം എൻ‌ഗോസി ഇക്പെലു, 1965 മെയ് 23), നോളിവുഡ് സിനിമകളിൽ മാതൃ കഥാപാത്രങ്ങളെ അവതരിപ്പിക്കുന്നതിൽ ശ്രദ്ധേയയാണ്. അഡെസുവ എന്ന ചിത്രത്തിലെ കഥാപാത്രത്തെ അഭിനയിച്ചതിന് 2012-ൽ, അവരെ മികച്ച സഹനടിക്കുള്ള എട്ടാമത് ആഫ്രിക്ക മൂവി അക്കാദമി അവാർഡിന് നാമനിർദ്ദേശം ചെയ്യുകയുണ്ടായി.
ആദ്യകാലജീവിതം
ഒഗ്‌ബുനൈക്ക് സ്വദേശിയായ ഈസോനു ഡെന്നിസിന്റെയും എസെൻ‌വാനി ഇക്പെലുവിന്റെയും മകളായി ഓവറിയിൽ ജനിച്ചു. ഒരു അഭിനേത്രിയെന്ന നിലയിൽ പ്രശസ്തി കണ്ടെത്തുന്നതിനുമുമ്പ്, അവർ നൈജീരിയൻ ഇൻസ്റ്റിറ്റ്യൂട്ട് ഓഫ് ജേണലിസത്തിൽ ജേണലിസം പഠിക്കുകയും റേഡിയോ ലാഗോസ്, എക്കോ എഫ്എം എന്നിവയിൽ ജോലി ചെയ്യുകയും ചെയ്തു.
കരിയർ
മാതൃ വേഷങ്ങളുടെ അഭിനയത്തിന് പേരുകേട്ട എസോനു തന്റെ കരിയറിന്റെ തുടക്കത്തിൽ യുവ കഥാപാത്രങ്ങളെ അഭിനയിച്ചിരുന്നു. 1993-ൽ എൻനേക ദി പ്രെറ്റി സെർപെന്റ് എന്ന ഇഗ്ബോ ബ്ലോക്ക്ബസ്റ്റർ ചലച്ചിത്രത്തിൽ ചലച്ചിത്ര സംവിധായകൻ സെബ് എജിറോ എസോനുവിന് വാഗ്ദാനം ചെയ്ത എൻ‌കെച്ചി എന്ന കഥാപാത്രത്തെയും 1994-ൽ ഗ്ലാമർ ഗേൾസ് എന്ന ചിത്രത്തിൽ തെൽമയെന്ന കഥാപാത്രത്തെയും അഭിനയിച്ചു.
ഫിലിമോഗ്രാഫി
150 ലധികം നോളിവുഡ് ചിത്രങ്ങളിൽ എസോനു അഭിനയിച്ചിട്ടുണ്ട്.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ
ലക്ഷ്മി ചന്ദ് ഗുപ്ത
ഇന്ത്യൻ മെഡിക്കൽ ഡോക്ടർ, റേഡിയോളജിസ്റ്റ്, എഴുത്തുകാരൻ, സ്പോർട്സ് മെഡിസിൻ വിദഗ്ദ്ധൻ എന്നീ നിലകളിൽ അറിയപ്പെടുന്നയാൾ ആയിരുന്നു ലക്ഷ്മി ചന്ദ് ഗുപ്ത (1939-2010). ബോർഡർ സെക്യൂരിറ്റി ഫോഴ്‌സിന്റെ മെഡിക്കൽ ഡയറക്ടറായ അദ്ദേഹം സാർക്ക് ലിറ്റററി അവാർഡും മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ബിസി റോയ് അവാർഡും ഉൾപ്പെടെ നിരവധി ബഹുമതികൾ നേടിയിട്ടുണ്ട്. മെഡിക്കൽ ശാസ്ത്രത്തിന് നൽകിയ സംഭാവനകൾക്ക് 2010 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
ജീവചരിത്രം
1939 ജൂലൈ 10 ന് ഗ്വാളിയാറിൽ ഗുപ്ത 1966 ൽ വൈദ്യശാസ്ത്രബിരുദം ഗജര രാജ മെഡിക്കൽ കോളേജ് ഓഫ് ജിവജി സർവകലാശാലയിൽ നിന്നും നേടുകയും അവിടുന്നുതന്നെ 1968 ൽ റേഡിയോളജി പോസ്റ്റ് ഗ്രാജ്വേറ്റ് ഡിഗ്രി (എംഡി) നേടുകയും തുടർന്നു സോഷ്യൽ ആന്റ് പ്രിവന്റീവ് മെഡിസിൻ 1972 ൽ നേടുകയും ചെയ്തു. 1966 ൽ ബോർഡർ സെക്യൂരിറ്റി ഫോഴ്‌സിൽ (ബി‌എസ്‌എഫ്) ചേർന്ന അദ്ദേഹം 1997 ൽ ഇൻസ്പെക്ടർ ജനറൽ പദവിയിൽ മെഡിസിൻ ഡയറക്ടറായി ജോലിയിൽ നിന്നും വിരമിച്ചു. 1975 മുതൽ 1980 വരെ ഇറാനിലെ അഹ്വാസിൽ റേഡിയോളജിസ്റ്റായി ജോലി ചെയ്തു.
സ്പോർട്സ് മെഡിസിൻ സ്പെഷ്യലിസ്റ്റായി അറിയപ്പെട്ടിരുന്ന ഗുപ്ത ഇന്ത്യൻ അസോസിയേഷൻ ഓഫ് സ്പോർട്സ് മെഡിസിൻ (ഐ‌എ‌എസ്‌എം) അംഗമായിരുന്നു. നൂറിലധികം മെഡിക്കൽ പുസ്തകങ്ങൾ രചിച്ച ഒരു സമർത്ഥനായ എഴുത്തുകാരനായിരുന്നു അദ്ദേഹം. 2005 ലും 2009 ലും ഏറ്റവും കൂടുതൽ മെഡിക്കൽ പുസ്തകങ്ങൾ എഴുതിയ ലോക റെക്കോർഡ് ഉടമയായി അദ്ദേഹം തിരഞ്ഞെടുക്കപ്പെട്ടു. മാനുവൽ ഓഫ് ഫസ്റ്റ് എയ്ഡ്: പൊതുവായ പരിക്കുകൾ, കായിക പരിക്കുകൾ, സാധാരണ രോഗങ്ങൾ എന്നിവയുടെ മാനേജ്മെന്റ്, അക്യുപ്രഷറിന്റെ അത്ഭുതകരമായ ഫലങ്ങൾ, മെഡിക്കൽ എമർജൻസികളുടെ മാനുവൽ, രക്താതിമർദ്ദം, ഹൃദയാഘാതം എന്നിവയുമായി എങ്ങനെ ജീവിക്കാം ഇതൊക്കെ അദ്ദേഹത്തിന്റെ ശ്രദ്ധേയമായ പുസ്തകങ്ങൾ ആണ്. നിരവധി മെഡിക്കൽ പേപ്പറുകൾ പ്രസിദ്ധീകരിച്ച അദ്ദേഹം ഇന്ത്യൻ മെഡിക്കൽ ഗസറ്റിന്റെയും കറന്റ് മെഡിക്കൽ പ്രാക്ടീസ് ജേണലിന്റെയും ഉപദേശക സമിതികളിൽ അംഗമായിരുന്നു.